Tips Kebersihan Untuk Anda Yang Ingin ‘Travel’

Baru-baru ini kerajaan telah mengumumkan perlaksanaan Perintah Kawalan Pergerakan Pemulihan (PKPP) yang membenarkan rakyat Malaysia untuk melakukan rentas negeri. Hal ini sekaligus membenarkan anda untuk melancong di dalam negeri.

Perlu diingat, walaupun kebenaran ini telah dilonggarkan, penjagaan kebersihan perlulah diutamakan. Berikut adalah tip untuk memastikan tangan anda dalam keadaan bersih semasa melancong menurut halaman Have Halal Will Travel.

Amalan menjaga kebersihan tangan adalah perkara pertama yang perlu dititikberatkan. Anda harus selalu mencuci tangan dengan sabun dan air sekurang-kurangnya 20 saat.

Membasuh tangan secara berkala dapat mengelakkan anda daripada memindahkan kuman dan virus kepada orang dan objek lain serta melindungi anda daripada dijangkiti virus.

Menurut halaman Have Halal Will Travel, virus COVID-19 mudah tersebar melalui titisan air liur dan ketika orang yang dijangkiti bersin atau batuk.

Apabila anda bersentuhan dengan permukaan yang dijangkiti seterusnya menyentuh wajah, hidung dan mulut, ini akan menyebabkan anda berisiko terkena virus atau memindahkannya ke objek lain.

Mungkin pelik untuk tidak berjabat tangan sekiranya berjumpa dengan rakan baru ketika travel, tetapi inilah norma baru yang semua orang perlu amalkan.

Selain menjaga jarak satu meter dengan orang sekeliling, tukar cara bersalam dengan senyuman, melambaikan tangan atau meletakkan tangan ke bahu.

Menurut halaman Have Halal Will Travel, walaupun sangat disarankan untuk mencuci tangan dengan sabun dan air, pasti agak sukar untuk mencari paip air ketika sedang travel.

Oleh itu, lebih baik membawa hand sanitizer terutamanya ketika anda mengunjungi tempat awam seperti taman tema, restoran, stesen kereta api, dan banyak lagi.

Ketika travel, sebaiknya perhatikan permukaan yang sering disentuh seperti kerusi, pemegang di dalam LRT, pemegang di dalam bas dan sebagainya. Itulah sebabnya tisu pembersih tangan amat berguna pada masa ini!

Pandemik ini telah menjadikan kebersihan sebagai keutamaan kepada kita. Dengan mengamalkan kebersihan yang maksimum, ini membolehkan anda melakukan perjalanan dengan selamat dan selesa.


Tertipu Dengan Mitos Teknologi! Ini 5 Perkara Yang Perlu Anda Tahu

Mitos mengenai teknologi tidak asing lagi dalam kalangan kita. Hal ini menyebabkan terbatasnya perlakuan kita terhadap barang teknologi kerana mempercayai mitos yang kita pegang. Berikut adalah 5 mitos mengenai teknologi yang kita silap selama ini menurut FDM Group.

Faktor utama yang mempengaruhi kualiti gambar adalah resolusi megapiksel, kualiti lensa yang digunakan dan kemampuan sensor untuk menangkap cahaya.

Sekiranya anda menggunakan kamera dengan sensor dan lensa berkualiti tinggi tetapi jumlah megapiksel yang rendah, kamera anda akan menghasilkan gambar yang lebih berkualiti tinggi berbanding kamera dengan jumlah megapiksel tinggi tetapi mempunyai sensor dan lensa berkualiti rendah.

Menurut FDM Group, komputer Mac pernah dijangkiti oleh virus seperti virus Flashback. Walaupun komputer Mac secara keseluruhan kurang dijangkiti terhadap virus dibandingkan dengan komputer PC, tetapi ia masih boleh dijangkiti.

Oleh itu, sangat penting anda mengambil langkah-langkah yang sesuai untuk memastikan keselamatan peranti dan maklumat supaya dalam keadaan selamat.

Semasa komputer pertama kali diperkenalkan, peranti di dalam komputer lebih cepat rosak berbanding hari ini. Pengguna diberitahu untuk mematikan komputer pada waktu malam untuk membantu peranti bertahan lebih lama.

Tidak lagi sekarang kerana peranti dalaman komputer lebih tahan lama dan jika anda ingin menjimatkn elektrik, anda boleh gunakan sleep mode.

Bateri yang digunakan pada zaman sekarang jauh lebih baik daripada zaman dahulu. Pada zaman sekarang, anda tidak perlu untuk menunggu sehingga bateri peranti betul-betul kosong baru mengecas, sebaliknya teknologi sekarang membolehkan anda mengecas dengan cepat dan diisi semula pada bila-bila masa.

Menurut FDM Group, perlu diingat bahawa internet dan web bukanlah perkataan yang membawa maksud yang sama ataupun sinonim.

Internet berfungsi untuk membolehkan komputer dan rangkaian lain berkomunikasi antara satu sama lain. Sebaliknya, web terdiri daripada semua laman web yang menggunakan internet untuk menyampaikan maklumat.

Jadi, anda bolehlah membuang mitos yang selama ini anda kira sebagai fakta yang betul. Peralihan zaman menyebabkan teknologi semakin canggih sekaligus memperbaiki kesilapan yang sebelumnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


4 Tahun Bersama, Najdi Umum Berundur Dari UNIC

Sebelum ini, sekitar tahun 2018 salah seorang ahli kumpulan UNIC, Najdi pernah menggemparkan industri apabila menarik diri dari kumpulan berkenaan namun membatalkan hasrat berkenaan tidak lama kemudian.

Terbaru, Najdi atau nama sebenarnya Wan Najdi Wan Mohd Noh sekali lagi mengejutkan peminat apabila membuat keputusan sama menerusi pengumuman di laman Instagram nya.

Akui Najdi, ianya bukanlah keputusan yang mudah untuk dibuat. Namun, selepas memikirkan segala aspek buat sekian lama nya, dia membuat kenyataan tersebut.

“Tetapi ini tentang keputusan hidup saya dan kebahagiaan saya. Perkara ini bukanlah difikirkan dalam tempoh tiga bulan ini, tetapi sebelum dari itu lagi. Semoga anda terus memberikan sokongan terhadap karier saya dan juga kumpulan UNIC.

“Sudah tiba masanya saya membuat keputusan yang sudah lama bermain dalam fikiran saya, saya harap anda semua menghormati keputusan saya, saya dengan ini mengundur diri daripada menjadi ahli UNIC,”

Dedahnya lagi, keputusan tersebut dibuat demi kepentingan keluarga dan mengambil kesempatan untuk memohon maaf kepada semua pihak.

Sebagai info, Najdi menyertai UNIC pada 2016 bergandingan dengan dua lagi ahli UNIC yang kekal, Mohd. Fahkrul Radhi Khamarudin (Fakhrul) dan Bazli Hazwan Che Osman (Bazli).UNIC ditubuhkan pada 2002 dan penyanyi Fitri Haris dan Hafiz Hamidun juga merupakan bekas anggota UNIC.


Kesan PKP, Rahmad Mega Terpaksa Tutup ‘The Stage’ Kuala Lumpur

Biarpun kebanyakan sektor kini dibenarkan untuk beroperasi, namun untuk pemulihan semula berkaitan ekonomi ternyata memberikan kesan yang cukup mendalam.

Ini termasuklah buat penyanyi Rahmad Mega yang mana perniagaanya terkesan sejak Perintah Kawalan Pergerakan (PKP) diumumkan sejak Mac yang lalu.

Memetik laporan Berita Harian, Rahmad terpaksa menutup tapak perniagaan gerai makanannya yang baru beroperasi selama 5 bulan, The Stage by Rahmad Mega yang terletak di Kuala Lumpur.

Difahamkan, pelantun Bayangan Gurauan itu terpaksa membuat keputusan demikian bagi terus menanggung kerugian kerana situasi PKP sebelum ini.Biarpun tidak menyatakan jumlah kerugian, akui Rahmad dia menanggung kerugian yang agak besar kerana masih terpaksa membayar sewa penuh.

“Disebabkan itu, saya mengambil keputusan untuk tutup kerana tidak mahu terus menanggung kerugian. Memang ketika PKPB, kita sudah boleh berniaga, tetapi suasana berbeza.

“Bayangkan, saya mempunyai 300 meja, tetapi disebabkan penjarakan sosial, satu meja boleh diduduki dua pelanggan. Jadi, hanya 50 pelanggan dalam satu masa. Macam mana jumlah berkenaan nak menanggung bayaran sewa?,” katanya seperti dipetik dalam Berita Harian.

Dedahnya lagi, dia berasa sedih ketika melihat pekerjanya mengemas barang sewaktu proses penutupan The Stage apatah lagi mengenang kembali kerja kerasnya dalam usaha membangunkan perniagaannya itu.


Iggy Azalea Mengaku Sudah Mempunyai Anak

Sebelum ini, penyanyi antarabangsa Iggy Azalea dilihat senyap seketika daripada dunia hiburan. Namun khabar angin yang bertiup kencang sebelum ini mendakwa dia mempunyai anak ternyata membuatkan nama pelantun Black Widow ini kembali hangat diperkatakan.

Lebih mengejutkan, semalam Azalea telah mengesahkan khabar angin tersebut dan mengumumkan dia sememangnya mempunyai anak. Dedah Azalea, dia ingin mengambil masa yang sesuai untuk mengumumkan khabar berita tersebut, namun setiap kali masa berlalu dia berasa gementar untuk mengumumkannya pada dunia.

“Saya menunggu masa yang sesuai untuk memberitahu sesuatu, namun setiap kali masa berlalu saya sedar dan berasa gementar untuk mengumumkannya”

Biarpun begitu, pemilik nama sebenar Amethyst Amelia Kelly ini enggan mendedahkan siapakah bapa kepada bayi ini mahupun berkongsi sebarang info lanjut mengenainya. Ini kerana bagi Azalea, dia mahukan kehidupan yang lebih privasi buat anaknya dan dalam masa yang sama memberitahu anaknya itu kini bukan lagi menjadi satu rahsia.

Terdahulu, Azalea kembali aktif di media sosial pada awal Mac selepas berehat dari media sosial sejak 31 Disember 2019.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


8 Selebriti Korea Ini Dedah Pengalaman Mistik!

Sama seperti manusia biasa, para selebriti juga tidak lari daripada mengalami pengalaman-pengalaman mistik. Ini termasuklah buat selebriti popular Korea ini yang berkongsi pengalaman mereka sendiri.

Ada yang terserempak lembaga menakutkan dan tidak kurang diganggu dengan pelbagai perkara yang menakutkan. Berikut Murai.my rangkumkan kompilasi kisah mistik dari 8 selebriti popular Korea.

Kumpulan penyanyi wanita Korea ini dikhabarkan terpaksa berpindah asrama penginapan mereka selepas mengalami kejadian aneh di asrama sebelumnya.

Salah seorang anggota T-Ara Jiyeon pernah merasakan seolah ada sesuatu yang menekan tubuhnya ketika sedang tidur. Setelah ‘berjaya’ bangun dari tidurnya, Jiyeon segera berlari ke arah Soyeon dan menceritakan semua yang dialaminya.Rupanya bukan hanya Jiyeon saja yang merasakan situasi aneh tersebut, malah Soyeon pun turut mengalaminya.Lebih menakutkan, Soyeon terlihat sosok satu lembaga di tempat Jiyeon tidur ketika itu.

Dikatakan kononnya setiap tempat ataupun bangunan, pasti terdapat ‘penunggu’ yang sudah lama mendiami tempat tersebut. Seperti yang dialami oleh Kim Hyun-joong, pelakon drama BBF dan Playful Kiss ini pernah terlihat entiti di rumahnya. Pengakuan tersebut didedahkannya menerusi sebuah rancangan realiti.

Anehnya, entiti yang kerap berada rumah Kim Hyun-joong ini enggan keluar dari rumahnya sehingga membuatkan Hyun Joong pasrah. Dia menganggap dirinya telah banyak belajar dari entiti tersebut sekaligus membuatkan hos dan penonton yang berada dalam rancangan itu terkejut.

Kisah seram ini datang dari salah seorang anggota EXO, iaitu Baekhyun. Ketika diundang dalam acara Beatles Code 2, Baekhyun mendedahkan bahawa dia terdengar suara perempuan yang bercakap dalam video musik “MAMA”. Suara perempuan itu hanya terdengar di dalam video muzik sahaja dan bukan di dalam lagu sebenar. Suara perempuan yang menghantui video muzik itu telah berkata “Terima kasih semuanya” dalam bahasa Mandarin. Kejadian itu ternyata membuatkan ramai yang terkejut,

Bukan itu sahaja, Baekhyun juga pernah mengalami hal mistik ketika sedang berlatih di aras bawah tanah SM Entertainment. Ketika itu Baekhyun seperti mendengar ada suara dentuman yang aneh. Tidak lama kemudian,suara dentuman itu terdengar dari arah kamar mandi.

Kumpulan BIGBANG sememangnya tidak lari daripada pelbagai kisah mistik.Mereka memiliki banyak pengalaman aneh selama mereka bersama ini termasuklah kejadian yang berjaya dirakam kamera.

Ketika itu T.O.P dan anggota BIGBANG yang lain sedang duduk berkumpul bersama. Namun secara tiba-tiba, pemain muzik di tempat tersebut hidup sendiri dan memaikan lagu. Malah ianya juga dimatikan sendiri tanpa ada sesiapa yang menyentuhnya. Seram!

Ketika ditemubual di sebuah stesen radio, Onew SHINee berkongsi kisah seram nya bersama pendengar. Menurutnya, ketika berada di dalam bilik air, Onew tertinggal tuala diluar dan meminta tolong kepada Minho untuk mengambilnya. Namun siapa sangka, yang memberikannya tuala itu bukanlah Minho, sebaliknya lembaga yang menakutkan!

Kejadian menyeramkan ini mungkin membuat Taeyang tidak lagi memandang rendah terhadap hantu.Suatu hari Taeyang terbangun dari tidur lebih awal dari rakan-rakannya yang lain lalu menuju ke bilik air untuk mandi. Ketika berada di dalam, kedengaran seperti ada yang ingin masuk ke dalam bilik air tersebut dan tombol tersebut turut cuba dibuka dengan begitu kuat.

Melihatkan pada situasi tersebut, Taeyang membuat keputusan untuk keluar namun secara tiba-tiba mendengar suara pekikan yang cukup kuat sekaligus membuatkannya terpaku. Ketika kembali ke tempat tidur, kelihatan anggota BIGBANG yang lain masih tidur.

Malam yang panjang bagi Solar ketika dia melihat penampakan seperti Hwasa di asrama. Sebelum itu, Solar yang sedang baring di tempat tidurnya,terdengar bunyi tapak kaki lalu terjaga. Ketika itu, dia terlihat Hwasa di bilik mereka Namun apa yang menakutkan adalah Hwasa sedang berada kampung halamannya. Sejak kejadian itu, MOMOLAND akhirnya memutuskan untuk berpindah ke asrama yang lain.

26 • GFRIEND's Fingertip MV Teaser. It's creepy but i'm not sure if it is one of her members or a staff or a part of the MV. pic.twitter.com/h4o25M7ISz

Cerita misteri ini dari teaser musik video Only You. Kejadian aneh ini bermula ketika seorang warganet secara tidak sengaja seperti mendengar suara seorang lelaki menjerit di dalam video klip tersebut. Suara jeritan tersebut kedengaran di bahagian Fei menyanyi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


20 Soalan Panas Murai: Khai Bahar Pernah Ditinggalkan Di Tepi Jalan?

Mungkin ramai nak tahu, bagaimana penyanyi popular Khai Bahar meraikan sambutan Hari Raya pada tahun ini. Difahamkan Khai Bahar dapat menyambut Aidilfitri di kampung halaman di Kangar, Perlis.  Khai berpeluang pulang ke kampung setelah kerajaan memberi kelonggaran selama empat hari pada 7 sehingga 10 Mei lalu.

Jadi pasti banyak pengalaman menarik yang mahu dikongsikan oleh Khai dalam menyambut Aidilfitiri pada tahun ini.

Dalam segmen ’20 Soalan Panas Murai’, Khai berjaya menyahut cabaran menjawab kesemua soalan panas dari peminat. Kebanyakkan soalan mengenai sambutan hari raya dan paling menarik, ada kisah peribadi yang tak pernah didedahkan oleh Khai sebelum ini. Salah satunya, Khai memberitahu dia pernah ditinggalkan di tepi jalan. Kenapa ya?

Dalam tempoh PKP ini, Khai dilihat banyak memuat naik nyanyian semula di YouTube. Sudah pasti ia dapat mengubat rindu peminat dan media sosial menjadi platform untuk peminat melihat perkembangan terbaru Khai. Kami di Murai MY berharap agar peminat terus setia menyokong perjuangannya sebagai anak seni.


5 Tahun Bapa Jadi Transgender, Kylie & Kendall Jenner Luah Rasa Syukur

Keputusan Caitlyn Jenner untuk menjadi transgender nampaknya memberi kesan kepada anak-anaknya iaitu Kendall Jenner dan Kylie Jenner. Pada bulan ini, Caitlyn menyambut ulang tahunnya sebagai seorang wanita setelah lima tahun menukar identiti jantina.

Sempena ulangtahun ini, Kylie dan Kendall berkongsi perasaan mereka tentang perubahan bapanya selama ini seperti yang dipetik dari laman People.

“Ketika bapa saya muncul sebagai transgender, hubungan kami semakin baik. Dia akhirnya dapat bersikap jujur dengan saya. Kita boleh bercakap mengenai emosi mendalam yang dia rasakan sepanjang masa. Bapa saya biasanya bukan orang yang suka membicarakan perasaannya, jadi itu adalah sesuatu yang besar bagi kami,” kata Kendall kepada laman People pada hari Khamis, 11 Jun 2020.

Model berusia 24 tahun ini juga mendedahkan bahawa dia masih seperti gadis kecil kepada ayahnya. Kendall sering menonton video lama bapanya dan menjumpai mesej emosi yang sangat memberi inspirasi.

“Saya biasa menonton video lama Bapa dan berharap saya dapat menjadi sebahagian daripada momen yang luar biasa dengannya. Terdapat begitu banyak kisah yang dia ceritakan mengenai hidupnya dan saya hanya duduk mendengar. Dia telah menjalani banyak kehidupan yang luar biasa. Ini sangat memberi inspirasi,”- sambungnya.

Banyak pelajaran yang diperolehi oleh Kendall dan Kylie dari bapanya. Kini mereka mencintai apa yang mereka sukakan dan tidak malu untuk mengakuinya. Perkara yang sama berlaku untuk Kylie yang mengaku bangga dengan perubahan dan perjalanan hidup Caitlyn.

“Bapa selalu menjadi inspirasi kepada saya, dari memenangi pingat emas di Olimpik hingga mendapatkan lesen juruterbangnya. Namun, melihat pada perjalan hidupnya adalah perkara yang paling memberi inspirasi bagi kita semua, “kata Kylie

Adik-beradik itu menjadi orang berkeyakinan tinggi kerana didikan Caitlyn. Mereka juga bersetuju dengan mengatakan bahawa bapanya adalah seorang pahlawan bagi mereka.

“DIA ADALAH Hero KAMI,” KATA ADIK-BERADIK ITU.

Caitlyn Jenner mula-mula kelihatan berbeza ketika dia muncul di majalah Vanity Fair dengan muka depan berjudul ‘Call Me Caitlyn’. Bekas suami Kris Jenner ibi telah menjadi transgender pada usia 65 tahun setelah bergelut dengan dysphoria jantina.

Sebenarnya, Caitlyn Jenner atau nama asalnya Bruce Jenner itu mengakui bahawa dia bangga menjadi dirinya sendiri. Malah dia ingin melakukan perkara yang luar biasa.


Jom Tengok Cara Membersih Udang Yang Betul

Udang merupakan salah satu menu yang boleh dikategorikan sebagai menu wajib ada. Paling kurang, sebulan sekali pasti anda akan membeli udang untuk dijadikan bahan dalam masakan.

Menurut halaman Rasa, jika anda membersihkan udang dengan cara yang betul, hal ini  dapat mengekalkan kemanisan dan kebersihan udang itu sendiri sekaligus udang akan tahan lebih lama.

Pastikan mencuci udang di bawah air yang mengalir. Anda boleh perlahankan air dan pastikan air tidak berhenti ketika mencuci udang. Tindakan ini dapat memastikan segala kotoran yang melekat di badan udang dapat mengalir bersama air yang dibasuh.

Menurut halaman Rasa, jika anda ingin menggoreng ataupun merebus udang bersama kepalanya, pastikan anda membuang sesungutnya sahaja tanpa membuang bahagian kepala udang. Ini kerana kepala udang juga dapat mengeluarkan rasa di dalam masakan anda.

Jika dilihat dengan teliti, untuk udang yang bersaiz sederhana ataupun besar, terdapat satu garisan lurus berwarna hitam di bahagian belakang badan udang. Ini adalah bahagian najis udang. Jadi pastikan anda membuang bahagian ini ketika membersih udang.

Sebagai tambahan untuk membersihkan udang, lumur udang bersama limau nipis dan juga garam. Ini dapat menghilangkan bau hanyir udang. Setelah siap dilumur, basuh semula dan toskan udang untuk membuang lebihan air.

Jadi untuk anda yang baru berjinak dalam memasak udang, anda boleh gunakan cara ini untuk membersihkan udang anda. Tapi perlu diingat, jangan sampai isi udang habis hancur dek kerana mencucinya secara berlebihan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mudah! 5 Jenis Sambal Untuk Anda Cuba Dalam Menu Seharian

Rakyat Malaysia tidak lari daripada makanan yang mempunyai rasa pedas. Jadi kebanyakkan rumah sambal adalah menu wajib yang perlu ada. Untuk kelainan, berikut adalah 5 resepi dan cara membuat sambal yang sangat mudah untuk anda cuba.

Sambal bilis yang mempunyai rasa sedikit pedas dan masam ini seringkali dijumpai di Negeri Sembilan. Nama gesek diperolehi daripada cara pembuatanya di mana semua bahan perlu digesek terlebih dahulu dengan lumat.

Bahan-bahan: Cili api, bawang besar, bawang putih, ikan bilis, garam dan gula.

Cara memasak: Gesek semua bahan dan tumis menggunakan minyak masak sehinnga masak. Setelah itu perahkan sedikit air perahan limau.

Tidak sama seperti sambal yang lain, sambal goreng garing ini tidak mempunyai kandungan protin tambahan di dalamnya, tetapi hanya cili semata-mata. Bahan yang digunakan adalah cili kering yang dikisar yang digoreng sehinnga garing.

Bahan-bahan: Cili api, cili kering, bawang besar, bawang putih, asam keping, garam dan gula.

Cara memasak: Kisar semua bahan dan tumis sehingga garing. Setelah itu masukkan asam keping untuk perasa masam.

Sambal limau nipis ini sangat enak jika dimakan bersama ikan bakar ataupun ikan rebus. Selain menu yang menyihatkan kerana tidak menggunakan minyak, sambal ini merupakan penaik selera untuk anda.

Bahan-bahan: Limau nipis, cili api, cili besar, bawang, garam, gula dan belacan.

Cara memasak: Tumbuk lumat semua bahan tadi dan masukkan perahan air limau. Setelah itu, hiris nipis nuah limau dan masukkan di dalam sambal.

Sambal totok ini merupakan resepi sambal yang berasal dari jawa. Kelainan dari sambal lain, bahan-bahan yang akan ditumbuk akan digoreng ataupun disangai dahulu sebelum ditumbuk bersama ikan bilis.

Bahan-bahan: Ikan bilis, cili api hijau dan merah, cili besar, bawang, garam, gula, belacan dan limau nipis.

Cara memasak: Goreng semua bahan kecuali ikan bilis dan limau nipis, tumbuk kasar bersama bahan perasa dan ikan bilis. Untuk yang sukakan masam, boleh letak air perahan limau nipis.

Untuk anda yang tidak pernah mencuba menu ini, anda wajib mencubanya harini. Sambal ini menggunakan bahas asas sambal yang sama, cuma ada kelainan dengan penambahan isi ikan dan juga isi pelam.

Bahan-bahan: Isi ikan kembung yang direbus, pelam muda, garam, cili api dan limau nipis.

Cara memasak: Asingkan isi ikan dengan tulang, tumbuk kasar bersama pelam muda, cili api dan garam. Jika yang sukakan masam, boleh masukkan perahan air limau.

Jadi sangat mudah untuk anda menyediakan sambal yang menjadi kegemaran kita semua. Percayalah, adanya sambal ini dan nasi putih panas, pasti lauk lain ditinggalkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Serik! Lelaki Kembali Tunjuk ‘Anu’ Depan Kediaman Siti Nurhaliza

Sekitar tahun 2015, penyanyi popular Dato Seri Siti Nurhaliza mendedahkan pernah diganggu oleh seorang lelaki misteri yang menunjukkan kemaluan di hadapan rumahnya di Bukit Antarabangsa, Ampang.

Terbaru, lelaki yang dipercayai duda kepada dua orang anak itu kembali membuat perkara yang sama petang semalam di hadapan rumah pelatun Basyirah itu.

“Tolong! Macam mana nak buat! Ingat tak orang tak siuman yang pernah buat kacau di rumah saya dulu dah pernah masuk penjara dan surat khabar, kini menjelma kembali.

“Serba salah jadinya… Menjerit-jerit depan rumah,” kongsi Siti menerusi laman Insta-stoy nya

Sebagai rekod, sebelum ini lelaki yang berusia 55 tahun dikenali sebagai Amiruddin Sulaiman pernah dijatuhkan hukuman penjara enam bulan kerana gagal membayar denda sebanyak RM5,000 selepas didapati bersalah atas kesalahan yang dilakukan pada tahun 2015 itu.


Nabila Razali Perjelas Isu ‘Unfollow’ Rakan Artis

Menjadi tanda tanya ramai peminat, penyanyi Nabila Razali sekali lagi mencuri perhatian apabila bertindak untuk berhenti (unfollow) semua kenalannya termasuk rakan-rakan artis di laman Instagram.

Pelbagai spekulasi telah timbul apatah lagi selepas tularnya mengenai isu Nabila terkucil ketika sedang menyanyikan single terbaharunya, Peuang Kedua di sebuah program raya baru-baru ini. Menjelaskan lebih lanjut mengenai tindakannya itu, Nabila menerusi perkongsian Gempak berharap isu tersebut tidak seharusnya diperbesarkan.

Menurut Nabila, ‘unfollow’ bukanlah bermakna seperti berhenti mengambil tahu mengenai rakan-rakan. Sebaliknya dia ingin mengambil pendekatan lebih positf dan berlapang minda.

“Bila insiden hari itu berlaku, ia banyak beri pengajaran pada saya tentang erti persabahatan. Bila saya unfollow, itu tak bermakna saya tidak mengambil tahu tentang rakan-rakan baik. Kita masih ada medium lain seperti penggilan telefon serta mesej.

“Ini seperti fasa permulaan kepada Nabila Razali yang baru. Tidak perlukah diperbesarkan cuma cukuplah sekadar teman-teman baik tahu saya sentiasa ada bersama mereka, itu lebih penting,” jelas Bella

Tambahnya, tindakannya itu hanyalah sementara dan pasti akan mengikuti mereka semula apabila tiba masanya kelak. Sebagai rekod,video muzik single terbaharu Peluang Kedua oleh Nabila kini mencecah lebih dari 7 Juta tontonan sejak dimuat naik di laman YouTube sebulan yang lalu.


Lebih 50 Tahun Beroperasi, Berjaya Tioman Resort Bakal Ditutup

Satu lagi berita sedih yang baru diterima dalam sektor pelancongan dan perhotelan. Terbaru, sebuah resort terkenal di Pulau Tioman iaitu Berjaya Tioman Resort, Pahang telah mengumumkan penutupan operasi mereka.

Siapa sangka, selepas lebih dari 50 tahun beroperasi, resort ini bakal mengucapkan selamat tinggal selepas penutupan secara rasmi Berjaya Tioman Resort pada 15 Jun 2020 berikutan kesan penularan wabak COVID-19

Difahamkan, pihak pengurusan akan memulakan pembangunan semula resort ini manakala para pekerja yang diberhentikan bakal dipertimbangkan pekerjaan baharu buat mereka.

Pengumuman tersebut ternyata membuatkan ramai sedih apatah lagi ada diantara mereka mempunyai pengalaman manis dan tersendiri di Berjaya Tioman Resort. Dalam perkembangan lain, menurut sumber terdekat difahamkan resort ini bakal ditutup selama dua tahun dan akan menjalani transformasi semula secara keseluruhan. Sudah pasti ramai yang akan teruja saat pembukaan semulanya tidak lama lagi!


Sediakan Wang! Sony Dedah Rekaan Rasmi PS5

Setelah pelbagai spekulasi bertiup kencang mengwenai rekaan Playstation 5 (PS5), akhirnya pihak Sony mendedahkan secara rasmi bentuk PS5 keseluruhan.

Menariknya mengenai Playstation kali ini, ianya tidak lagi datang dalam versi Pro seperti keluaran terdahulu.Sebaliknya PS5 akan tampil dengan PlayStation 5 Digital Edition. Juga dengan dua versi, PlayStation 5 tampil dengan sokongan cakera fizikal manakala Digtal Edition merupakan versi digital sepenuhnya.

Bukan itu sahaja, aksesori terbaharu juga akan hadir iaitu sebuah set kepala, pengawal media, kamera HD dan juga dan juga alat kawalan permainan DualSense.

Turut diperlihatkan bersama adalah beberapa permainan menarik bagi versi PS5 seperti Spiderman, Gran Turismo 7 dan banyak lagi.

Bagaimanapun, harga dan tarikh pasaran rasmi masih belum didedahkan buat umum.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Pengurus Juga Bunuh Diri? Ini 10 Fakta Kematian Sushant Singh Rajput

Aktor kacak Sushant Singh Rajput ditemui tergantung di kediamannya di Bandra, Mumbai India pada hari Ahad (12/6). Berita ini sekaligus mengejutkan industri filem Hindi di negara itu. Di Instagram peribadinya, ruangan komen dibanjiri ucapan takziah dari peminat dan selebriti terkenal seperti Shahrukh Khan, Kareena Kapoor dan ramai lagi.

Kini mayat Sushant berada di Hospital Cooper di Mumbai untuk bedah siasat. Dia telah diuji negatif untuk Covid-19. Sepasukan Polis Bandra dan Cawangan Jenayah sedang menyiasat dan sedang menanti maklumat terperinci.

Berikut 10 fakta terbaru mengenai kematian Sushant, rangkuman oleh Murai MY dari laporan INDIATVNEWS;

Sushant Singh Rajput menggantung diri menggunakan kain berwarna hijau dari rumahnya. Kakaknya, yang tinggal di Goregaon, telah sampai ke rumahnya ketika pembantu rumah memberitahunya bahawa pelakon itu tidak membuka pintu.

Sushant menderita kemurungan. Polis telah mendedahkan bahawa pelakon itu mendapatkan rawatan dari Hospital Hinduja sejak enam bulan yang lalu.

A post shared by Sushant Singh Rajput (@sushantsinghrajput)

Sushant telah membuat panggilan terakhirnya kepada pelakon TV, Mahesh Shetty. Kedua-duanya pernah bergandingan bersama dalam drama TV pertama Sushant, Kis Desh Mein hai Mera Dil. Malah Mahesh merupakan salah seorang rakan terdekatnya. Pelakon itu juga telah memanggil kakaknya pada waktu pagi pada pukul 9:30 pagi.

Sushant Singh Rajput telah menyewa rumah tersebut sejak enam bulan yang lalu. Sewa rumah itu adalah Rs 4.5 lakh (RM6,000) sebulan. Dulu dia tinggal bersama seorang pereka seni, seorang tukang masak dan dua orang pembantu rumah yang lain.

Bapa saudara Sushant telah mendakwa bahawa pelakon itu telah dibunuh. Dia telah meminta pihak polis membuat siasatan lebih terperinci.

Bapa Sushant pengsan setelah mendengar berita mengenai kematian anaknya. Orang ramai telah berkumpul di hadapan rumah Sushant di Patna. Keluarga terkejut.

Polis tidak menemui nota bunuh diri di rumah itu. Pelakon itu minum jus pada waktu pagi kemudian masuk ke dalam biliknya dan dikunci. Semasa waktu makan tengah hari, pembantu rumah cuba membuka pintu, tetapi tidak ada jawapan. Kemudian dia ditemui tergantung di dalam bilik.

Polis telah menemui beberapa ubat-ubatan dari rumahnya yang dia ambil sejak enam bulan terakhir.

Dalam posting Instagram terakhirnya, Sushant Singh Rajput teringat akan ibunya dan berkata, “Blurred past evaporating from teardrops…Unending dreams carving an arc of smile…And a fleeting life,..negotiating between the two.”

Berita kematian mengejut Sushant Singh Rajput muncul beberapa hari selepas bekas pengurusnya, Disha Salian, 28 tahun, mengakhiri hidupnya dengan melompat dari bangunan tinggi pada 9 Jun.


“Loya Teruk Kali Ni”- Mawar Rashid Umum Hamil Anak Kedua

Siapa sangka, disebalik perkongsian rutin pelbagai aktiviti yang dilakukan oleh pelakon Mawar Rashid, sebenarnya dia kini ‘berbadan dua’.

Pendedahan itu dibuat oleh Mawar menerusi laman Instagram nya pada Ahad. Menurut Mawar, kehamilannya kali ini agak sedikit berbeza kerana dia mengalami alahan yang agak teruk. Disebabkan itu, dia kini tidak berapa aktif di media sosial apatah lagi ada peminatnya yang meminta untuk dia melakukan Barbie Challenge yang kini tular.

Biarpun begitu, dalam masa yang sama, Mawar meluahkan rasa syukur atas kehamilan ini selain meminta kenalan serta peminatnya untuk mendoakan bayi di dalam kandungan membesar dengan sempurnan dan selamat.

Mawar telah mendirikan rumah tangga bersama adik kepada penyanyi dan chef selebriti terkenal Datuk Fazley Yaakob, Raf Yaakob pada November 2017 dan dikurniakan seorang cahaya mata, Raden Muhammad Rafael pada Mac tahun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nourul Depp Terkilan Ditengking Polis KLIA

Menerusi laman Instagram nya, penyanyi Nourul Depp meluahkan rasa terkilan nya apabila dia ditengking oleh seorang anggota polis yang bertugas di Lapangan Terbang Antarabangsa Kuala Lumpur (KLIA) baru-baru ini.

A post shared by N O U R U L (@nouruldepp)

Insiden tersebut berlaku ketika dia ingin menghantar bapa dan ibu mertua nya pulang ke Perancis menaiki pesawat di KLIA. Ketika itu, dia sememangnya akur pada arahan kepatuhan Standard Operasi Prosedur (SOP) yang hanya membenarkan seorang wakil. Namun, dia terkejut dengan tindakan polis tersebut yang kononnya memperlihatkan Nourul seolah-olah tidak patuh pada undang-undang.

Kongsinya lagi, dia berasa kesal kerana tindakan seumpama itu tidak seharusnya berlaku apatah lagi boleh mencalarkan imej Malaysia yang kaya dengan budi bahasa. Biarpun begitu, pelantun Dan Kini itu, sempat bergambar bersama anggota polis yang lain di KLIA yang mana baginya lebih berwibawa dan menjaga tatatertib.

Dalam kesempatan yang sama, bagi mengelakkan kekeliruan bagi kebenaran merentas negara, menurut Nourul mana-mana pelancong yang sebelum ini berada di Malaysia dibenarkan untuk pulang ke negara masing-masing setelah mempunyai tiket penerbangan termasuklah buat ibu dan bapa mertuanya.


HUAWEI nova 7 SE Mampu Dimiliki Pada Harga Serendah RM1,499

Ahli keluarga nova terbaru, HUAWEI nova 7 SE akhirnya menemui peminat! Dengan harga hanya serendah RM1,499, telefon pintar Super Nova, Super Camera ini akan tersedia di HUAWEI Store dan HUAWEI Experience Stores (HES) di seluruh negara mulai 19 Jun dan seterusnya. Bukan itu sahaja, HUAWEI FreeBuds 3i juga akan tersedia pada hari yang sama dengan harga hanya RM399.

Dalam sebuah video yang dimuatnaik di Youtube Huawei Mobile MY, Pengurus Jenama siri nova membincangkan mengenai Seri Nova 7 yang baru. Isabel Koh mengambil masa beberapa minit untuk berkongsi bagaimana telefon pintar nova terbaru dapat memberi nilai tambah dalam kehidupan seharian seseorang. Semestinya model terbaru ini memang bergaya dengan reka bentuk yang menarik.

Dapatkan hadiah percuma bernilai RM1,256 * pada Pelancaran Jualan HUAWEI nova 7 SE! Antaranya,  HUAWEI Band 4, Srung nova, Video HUAWEI (dimsum) Akses selama 3 bulan 6 bulan akses HUAWEI Book dan banyak lagi. Malah anda berpeluang memenangi 1 daripada 3 Proton X70 sebagai hadiah utama untuk cabutan bertuah di Karnival AppGallery HUAWEI. Tertakluk pada terma & syarat.

HUAWEI nova 7 SE mempunyai skrin 6.5 inci dengan resolusi FHD + 1080 x 2400 piksel, Quad-Camera 64MP, RAM 8GB dengan HiSilicon Kirin 820 5G . Dilengkapi dengan bateri 4000mAh yang besar dan HUAWEI SuperCharge 40W yang baru, Siri HUAWEI nova 7 membolehkan telefon anda dicas sehingga 70% dalam masa setengah jam je.

HUAWEI nova 7 SE diperkenalkan dengan warna seperti hitam, hijau, perak, dan ungu.


Mengejutkan! Nickelodeon Umum Spongebob Sebagai Karakter Gay

Mengejutkan! Itulah luahan rata-rata peminat animasi terkenal dunia, Spongebob SquarePants apabila pihak Nickelodeon mendedahkan bahawa watak utama animasi itu merupakan satu karakter gay.

Pendedahan yang dibuat pada Ahad itu telah berkongsi bahawa Spongebob, Korra dari animasi the Legend of Korra serta watak Schwoz Schwartz dari Henry Danger merupakan karakter dari golongan Lesbian, Gay, Biseksual dan Transeksual (LGBT).

Celebrating #Pride with the LGBTQ+ community and their allies this month and every month 🌈 (🎨: by @ramzymasri) pic.twitter.com/pENmTaQB0h

— Nickelodeon (@Nickelodeon) June 13, 2020

Selepas tularnya mengenai pendedahan tersebut, kebanyakan peminat menyelar tindakan Nickelodeon apatah lagi pencipta asal watak Spongebob bukanlah seorang gay. Biarpun begitu, ada yang gembira dengan perkhabaran tersebut terutama buat mereka yang menyokong LGBT.


Lit Habis! ‘Teaser Comeback’ Blackpink Buat Peminat Teruja

Selepas kurang dari seminggu membuat kejutan dengan mengumumkan single terbaharu mereka, kumpulan penyanyi wanita Korea popular iaitu Blackpink sekali lagi membuat kejutan dengan memuat naik empat poster terbaharu.

Kejutan yang dibuat di laman Instagram rasmi Blackpink itu memperlihatkan setiap daripada poster tersebut menampilkan kesemua anggota kumpulan Blackpink iaitu Jennie, Lisa, Jisoo dan Rose.

Menariknya lagi, keempat-empat penyanyi ini tampil dengan pakaian masing-masing dalam versi yang ‘lit’ sekaligus memberi bayangan bahawa single yang bakal diperdengarkan pada 26 Jun ini bakal berada dalam versi yang sama seperti hits terdahulu, Ddu-Ddu-Ddu dan Kill This Love.

Dalam perkembangan lain, Blackpink turut mengumumkan mereka sudah melancarkan rancangan realiti pertama mereka. Rancangan yang kini boleh ditonton di saluran YouTube rasmi mereka ini akan menunjukkan aksi-aksi spontan dan beberapa pendedahan yang jarang dilihat. Ini termasuklah gambaran mengenai lagu terbaharu mereka kelak!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Ada Siapa Paksa Awak..”- Dicabar Netizen, Diana Danielle Buka Mulut Soal Rohingya

Tidak dapat dinafikan, di media sosial ramai rakyat Malaysia menyuarakan kemarahan dengan sikap melampau Rohingya.

Rata-rata mereka menganggap Rohingya dikatakan sebagai satu bangsa yang tidak tahu berterima kasih, tidak sedar diri dan ada juga yang menyifatkan, membantu Rohingya ibarat melepaskan anjing tersepit.

Luahan kemarahan itu turut di lemparkan kepada selebriti dan pelakon Datin Diana Danielle. Isteri kepada Datuk Darid Kamil ini tiba-tiba saja diserang netizen gara-gara kenyataannya sebelum ini yang membela pelarian Rohingya.

Di dalam sebuah posting di akaun Instagram, salah seorang netizen telah meninggal komen tidak berpuas hati terhadap kenyataan Diana. Padahal gambar yang dimuatnaik oleh Diana tiada kena-mengena dengan isu pelarian Rohingya.

Tanpa mengambil masa yang lama, Diana menjawab komen tersebut dengan baik.

Bersetuju dengan pendapat Diana, bagi pendapat kami di Murai MY, kita seharusnya ada sifat kemanusiaan dalam isu pelarian etnik Rohingya ke negara ini.  Memang tidak dapat dinafikan, kita bimbang jika menerima mereka akan memberi petanda ‘berbahaya’.

Namun kita patut bersikap terbuka menghulurkan bantuan perlindungan kepada mereka mengikut batasan tertentu.


Pengguna Kongsi Cara Mudah Hilangkan Iklan di YouTube. Tambah Satu Titik Jer!

YouTube adalah platform hiburan digital yang tidak memerlukan bayaran langganan untuk orang yang ingin mengaksesnya. Sebaliknya, perkhidmatan Google akan memaparkan iklan untuk pengguna yang mengakses laman web ini secara percuma.

Pengguna YouTube sendiri dapat menonton tanpa iklan jika mereka melanggan YouTube Premium. Dengan membayar RM17.90, pengguna dapat menonton YouTube tanpa iklan dengan tambahan fitur muat turun video dan aplikasi YouTube Premium.

Mungkin kebanyakkan orang, bayaran sebesar itu agak besar semata-mata untuk menghapuskan iklan ketika menonton YouTube. Tapi ada cara dengan tidak membayar YouTube Premium namun boleh menonton YouTube  tanpa iklan.

Baru-baru ini, pengguna Reddit berkongsi petua tentang cara menonton YouTube tanpa iklan secara percuma. Pengguna dengan nama pengguna ‘unicorn4sale’ mengatakan, anda hanya perlu menambahkan titik setelah menulis alamat YouTube di pencarian browser anda.

Contohnya, apabila anda ingin memasuki YouTube melalui browser, anda akan menulis ‘youtube.com’, bukan? Baiklah, menurut unicorn4sale, dengan menulis ‘youtube.com.’ (tambah satu titik) anda boleh menonton YouTube tanpa iklan, walaupun anda tidak melanggan YouTube Premium.

Setelah dicuba oleh Murai MY, petua yang diberikan oleh unicorn4sale memang boleh menjadikan YouTube bebas iklan. Tidak ada dua iklan di awal video, atau iklan yang disisipkan di antara video yang ditonton.

Walaubagaimanapun, muslihat ini nampaknya tidak akan bertahan lama. YouTube, di mana pendapatan iklan menurun kerana pandemi korona, pasti tidak akan berdiam dengan membiarkan muslihat diketahui semua orang. Rugilah mereka kan?


Perkara Penting Yang Anda Perlu Tahu Sebelum Membeli Telefon Bimbit

Anda mesti merasa dilema jika bercadang untuk membeli handphone yang baru bukan?  Terutamanya bagi mereka yang tidak terlalu menggemari dunia teknologi. Sekiranya salah membeli telefon pintar dan tidak seperti yang diharapkan, kita pasti akan kecewa dan merasa menyesal.

Telefon pintar adalah peranti teknologi yang dekat dengan kehidupan seharian kita. Bermula dari gaming, mencari hiburan hingga bekerja. Amat penting bagi pengguna untuk memahami peranti yang akan dibeli dan mengambil kira sama ada peranti itu sesuai untuk dirinya sendiri atau sebaliknya. Masalahnya, industri telefon pintar ketika ini dipenuhi dengan pelbagai peranti dan kadangkala membingungkan bakal pengguna yang ingin membeli telefon bimbit yang baru.

Jadi, bagaimana anda mencari telefon bimbit baru yang sesuai untuk anda? Tanpa lebih panjang lebar lagi, berikut adalah beberapa petua dari kami untuk membeli telefon bimbit baru yang sesuai untuk anda.

Perkara pertama yang perlu anda pertimbangkan sebelum membeli telefon pintar yang baru adalah dengan menentukan dana atau bajet yang anda ada. Bajet andalah yang bakal menentukan jenis spesifikasi telefon mudah alih yang bakal anda perolehi. Secara amnya, semakin tinggi harga telefon bimbit, maka semakin baiklah spesifikasi yang ditawarkan.

Namun, ada baiknya jika anda menyediakan bajet berdasarkan kadar harga yang terdapat dalam industri telefon pintar. Biasanya, kadar harga telefon bimbit terdiri daripada 5 kelompok harga iaitu ultra low-end (RM300-1000), low-end (RM1K-2K), mid range (RM2K-4K), mid to high-end (RM4K-6K), dan flagship (RM6K-12K).

Jika anda mempunyai bajet yang besar, anda mungkin tidak ada masalah untuk memiliki peranti di kelompok flagship. namun, jika bajet anda adalah di peringkat pertengahan atau sederhana, anda masih boleh mendapatkan telefon dengan harga yang lebih murah yang ditetapkan. Gunakan bajet yang ada dengan bijak supaya anda merasa tidak terbeban. Namun, anda masih dapat membandingkan harga telefon pintar dengan harga yang sedikit murah atau lebih mahal.

Ada juga beberapa kes, telefon bimbit dengan harga yang lebih murah lagi menarik dari harga yang lebih mahal. Anda juga dapat membandingkan spesifikasi yang ditawarkan. Dalam hal ini, apakah harga yang lebih tinggi sepadan dengan peningkatan teknologi yang ditawarkan.

Setelah anda menentukan perbandingan harga dan telefon pintar, penting juga untuk anda memahami apa yang anda mahukan dan tujuan utama untuk memiliki telefon bimbit yang baru.

Bagi yang gemar bergambar dan berswafoto, anda perlu melihat dengan teliti mengenai spesifikasi kamera bahagian depan dan belakang untuk memastikan kualiti gambar yang dihasilkan menepati citarasa anda. Bagi tujuan gaming pula, anda perlu melihat dari segi pemprosesan, ram dan storage. Pastikan telefon pintar yang dibeli adalah berbaloi untuk anda menggunakannya.

Kebanyakan kedai menjual set peranti yang original atau set AP. Telefon bimbit yang original adalah telefon yang dikeluarkan terus dari kilang pengeluar sebenar dan diimport oleh pengedar yang sah. AP set pula mungkin didapati bukan dari pengilang sebenar dan diimport oleh pengedar yang tidak sah. Namun kualiti untuk model AP set biasanya sama seperti original dan yang membezakannya adalah dari segi warranty sahaja. Harga AP set juga lebih murah dari harga set yang original.

Periksa juga tempoh berapa lama telefon bimbit berkenaan sudah berada di pasaran. Perkara ini amat penting kerana pengeluar telefon bimbit pada umumnya akan menyokong kemaskini perisian sesebuah peranti itu selama 2 hingga 3 tahun sahaja. Jika peranti yang anda inginkan sudah berada di pasaran dalam tempoh tersebut, adalah lebih baik jika anda memilih model yang lebih baru dan mempunyai spesifikasi yang sama atau hampir sama.

Peranti dengan pengecasan pantas adalah sangat penting kerana ia dapat memberi kelebihan penggunaan kepada pengguna. Peranti yang menyokong pengecasan pantas juga boleh digunakan tanpa perlu risau dan dapat bertahan lebih lama.

Tempoh masa mengecas adalah berbeza dan mengikut kuantiti kuasa bagi setiap peranti. Semakin tinggi kuantiti kuasa, semakin singkat masa yang diperlukan untuk melengkapkan cas sehingga penuh. Pastikan juga kabel peranti yang digunakan adalah original untuk mengelakkan perkara yang tidak diingini berlaku.

Kamera adalah salah satu bahagian yang paling penting dan mahal bagi sesebuah telefon bimbit. Lebih elok jika anda dapat mencuba terlebih dahulu spesifikasi kamera pada peranti yang anda ingin beli. Ambil kira tentang kualiti gambar yang terhasil adalah lebih jelas dan sangat baik. Dapat menangkap keseluruhan objek dalam jarak yang dekat tetapi paparan ia jauh dari jarak yang sebenar. Penghasilan kejelasan gambar yang menarik pada waktu malam tanpa bantuan cahaya. Semua objek dapat dilihat dengan sempurna.

Android atau IOS adalah satu platform yang berbeza. Android adalah peranti yang boleh dikongsi oleh pelbagai jenama telefon pintar yang lain. Manakala IOS hanya digunakan oleh Apple sahaja. Terserah kepada anda sendiri untuk memilih kerana kedua-duanya mempunyai kelebihan dan kekurangan masing-masing.

Yang terakhir sekali, setelah anda ambil tahu tujuan kegunaan serta spesifikasi dan sudah memilih peranti yang anda mahukan, anda juga jangan lupa untuk memerhatikan ulasan-ulasan atau pengalaman orang lain yang telah menggunakan peranti tersebut.

Kebiasaannya, spesifikasi yang tertulis di atas kertas tidak menggambarkan pengalaman pengguna. Dalam beberapa kes, misalnya kamera 48MP dari dua telefon pintar yang berbeza mempunyai kualiti yang berbeza juga antara satu sama lain.

Ulasan dari pengguna telefon bimbit sendiri biasanya akan menyampaikan kesan mereka menggunakan telefon bimbit yang telah dicuba. Mereka juga akan menunjukkan kualiti gambar yang terhasil, prestasi semasa bermain game, membuka aplikasi lain, jangka hayat bateri sehingga anda juga dapat mengetahui kemampuan telefon bimbit sesuai atau tidak sebelum anda membelinya.

Semoga perkongsian ini bermanfaat untuk anda dan dapat menjadi rujukan sebelum anda membeli telefon bimbit yang baru. Harus ingat, jangan beli hanya untuk menunjuk-nunjuk sebaliknya beli mengikut kemampuan dan kegunaan yang diperlukan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Muflis & Tidak Lagi Sebumbung? Laudya Cynthia Bella Jual Rumah

Belum pun reda spekulasi rumahtangga pelakon Laudya Cynthia Bella dan suami,Engku Emran yang menjadi perbualan hangat di Indonesia dan juga Malaysia, terbaru muncul pula kontroversi baru melibatkan figura ini.

Memetik laporan Tribunnews, Bella dikatakan sudah tidak lagi tinggal sebumbung bersama Emran. Lebih mengejutkan, Bella ingin menjual rumah mereka yang terletak di Jakarta Selatan. Difahamkan, sudah terdapat beberapa individu sudah meninjau kediaman berkenaan dipercayai berminat untuk memiliki kediaman tersebut termasuklah anak kepada Presiden Indonesia, Joko Widodo.

Bukan itu sahaja, antara spekulasi lain termasuklah mendakwa pelakon Cinta Bunga ini sudah jatuh muflis yang membuatkan dia terpaksa menjual rumah itu.  Bagaimanapun,  menerusi carian lain rumah tersebut sebenarnya sudah mula ingin dijual sejak 2018. Beranggapan rumah tersebut mempunyai terlalu banyak kenangan termasuk mengingatkan Bella pada ibunya, rumah tersebut dianggaran bernilai hampir RM28 Juta.


Menampilkan Pelakon Dari 4 Negara! The Bridge Musim Ke-2 Lebih Banyak Kejutan

The Bridge musim kedua mula ditayangkan sejak 15 Jun yang lalu di Viu, HBO GO, dan HBO di seluruh Asia. Siri ini melibatkan pelakon dan pelakon dari Asia Tenggara, termasuk Indonesia.

Ia akan ditayangkan pada jam 9 malam waktu Singapura dan Malaysia, jam 8 malam di Indonesia Barat dan Thailand dan disiarkan secara langsung di semua pasaran. Satu episod baharu produksi akan ditayangkan setiap minggu.

The Bridge menampikan pelakon hebat dari Singapura, Rebecca Lim Singapura dan dari Malaysia, Bront Palarae yang mengulangi peranan utama mereka. Di musim kedua, turut menampilkan bakat pelakon dari Indonesia dan Filipina.

Ario Bayu dari Indonesia berperanan sebagai pegawai penguatkuasa undang-undang dengan agenda tersembunyi.

Selain itu, lebih menarik, The Bridge kali ini turut menampilkan kemunculan terbaru pelakon Wan Hanafi Su, Fikry Ibrahim dan Chew Kin Wah dari Malaysia, Lukman Sardi, Amanda Manopo dan Miller Khan dari Indonesia, Adrian Pang dari Singapura dan Joseph Marco dari Filipina.

“Sepanjang musim kedua The Bridge, kami sangat gembira dapat mempersembahkan serangkaian bakat terbaik dari Asia Tenggara kepada penonton kami di 16 negara,” kata Ketua Pengeluaran Asal untuk Viu Indonesia dan Malaysia, Sahana Kamath melalui kenyataan rasminya pada hari Isnin.

Musim kedua The Bridge menceritakan kisah tentang apa yang berlaku satu tahun selepas kejadian pada musim pertama. Sebuah kapal pesiar yang berdaftar di Singapura dan terdampar di daratan Johor, Malaysia, ditemui bersama keluarga Indonesia yang terbunuh di dalamnya.

Dalam proses penyiasatan pembunuhan berantai yang terjadi, watak-watak utamanya terjebak dalam lingkaran pengkhianatan, penipuan, dan individu yang sarat dengan masa lalu yang penuh dengan tragedi. Dengan tema korupsi, penebusan, dan dendam, musim kedua ini mempunyai nuansa yang “lebih gelap” dan mengandungi lebih banyak unsur kejutan daripada musim pertama.

“Musim kedua Bridge sangat kaya dengan unsur kejutan, setiap watak digali lebih dalam, dan pergerakan set, cerita, dan perbualan antara ketiga negara dikemas dengan begitu rapi. Kami percaya musim kedua The Bridge akan sangat mencetuskan penonton adrenalin,” jelas Sahana.

The Bridge musim kedua diarahkan oleh TJ Lee, Jason Chong, dan Zahir Omar. Siri ini adalah adaptasi dari siri Endemol Shine yang dihasilkan dengan persekitaran tempatan.


“Keputusan Yang Sukar”- Holiday Inn Resort Penang Tutup Operasi

Mengikuti jejak lima lagi hotel yang ditutup di Pulau Pinang, Holiday Inn Resort berkongsi khabar duka apabila mereka mengumumkan penutupan operasi mereka secara rasmi pada 30 Jun ini.

Sebelum ini, Jazz Hotel, Hotel Penaga, Jerejak Island Resort, Mercure Penang Beach dan The Gurney Resort Hotel and Residences telah mengucapkan selamat tinggal berikutan terjejas akibat penularan wabak COVID-19.

Setelah lebih dari 40 tahun beroperasi, Kumpulan Harilela yang merupakan pemilik Holiday Inn Resot Penang berpusat di Hong Kong menerusi anak syarikatnya Asia Garden Sdn Bhd, mengeluarkan notis kepada kakitangan mengenai penutupan tersebut.

“Setelah dipertimbangkan secara mendalam, kami dengan kesal memaklumkan bahawa hotel kami akan berhenti beroperasi mulai 30 Jun,”

“Ini merupakan keputusan yang sangat sukar bagi pemilik kami yang telah memberi komitmen kepada Pulau Pinang selama lebih 40 tahun.

“Kesan krisis ini terbukti luar biasa dan meneruskan perniagaan bukan lagi pilihan yang dapat dilaksanakan,” kata laporan itu.

Rata-rata mereka yang pernah menginap disini dan juga warga Penang berasa sedih dengan penutupan hotel tersebut apatah lagi mempunyai kenangan bersama hotel bertaraf empat bintang di Batu Ferringhi itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Raffi Ahmad Kongsi Rahsia Memperolehi RM1.5 Juta Sebulan Dengan Youtube

Di Indonesia, nama Raffi Ahmad memang di kenali sebagai selebriti dengan pendapatan tertinggi. Bukan kerana dia sering keluar di televisyen, Raffi juga berjaya menjana pendapatan dari kandungan digital.

Bersama isterinya Nagita Slavina, Raffi Ahmad membina saluran YouTube bernama Rans Entertainment. Melalui saluran ini, Raffi Ahmad memang aktif dalam menyiarkan video yang dibuatnya untuk menghiburkan orang ramai.

Siapa sangka Rans Entertainment kini mampu memberi pulangan wang yang tinggi untuk Raffi Ahmad. Ini kerana sumbangan dari berjuta-juta penonton yang menonton setiap videonya.

Malah Raffi Ahmad mendakwa bahawa pendapatan yang dia terima melalui saluran YouTube sangat fantastik dalam sebulan.

Dalam video di saluran  YouTube Helmy Yahya Bicara dengan tajuk ‘Pantas Raffi Kaya Banget! Belajar Bisnis dari Sultan Andara! ‘ yang disiarkan pada 13 Jun 2020, Helmy Yahya ingin tahu mengenai pendapatan Raffi dari YouTube.

Dikenali sebagai pemilik saluran YouTube dengan pendapatan terbesar di negara ini, pendapatan Raffi Ahmad memang luar biasa.

Raffi Ahmad tanpa ragu menjawab. Raffi Ahmad mengatakan, ada dua sumber pendapatan yang dia dapat sebagai YouTuber, iaitu dari YouTube adsense dan juga penaja yang  tidak kurang hebatnya.

“Kita bercakap mengenai perniagaan. Boleh saya tahu berapa banyak pendapatan dari YouTube ?,” tanya Helmy Yahya.

Raffi menjawab, “16.1 juta (pelanggan) sekarang. Biasanya ada pendapatan dari YouTube dari penaja dan adsense.”

Helmy Yahya kemudian mengesahkan pertanyaan mengenai pendapatan dari adsense. Raffi Ahmad juga menjawab bahawa dia telah menerima adsense dalam sebulan mencapai Rp5 miliar atau sekitar RM 1.5 Juta.

“Bagaimana dengan adsense?” Helmy Yahya bertanya.

“Yang paling tinggi saya peroleh hampir Rp 5 Miliar (RM1.5 Juta). Yang tertinggi tetapi semuanya bergantung pada kita. Ketika kita lebih rajin, saya sepanjang bulan puasa pernah menyiarkan 10 hingga 15,” kata Raffi Ahmad.

Walaupun dia pernah menyiarkan 15 video di saluran YouTubenya, Raffi Ahmad mengatakan bahawa sebenarnya dia boleh menyiarkan dua hingga tiga video sehari secara rutin dan stabil.


Poster Menu Pizza Hut Nasi Lemak Ini Memang Win!

Kegemaran rakyat Malaysia adalah Nasi Lemak! Budaya yang unik di Malaysia ini telah menginspirasikan penciptaan Piza Nasi Lemak dan slogan kempennya “Rasa Campur, Lagi Bes Bersama”, selaku penghormatan khas kepada kepelbagaian budaya kita yang kaya dan rakyat yang hidup bersatu-padu.

Menariknya mengenai poster promosi menu terbaharu ini, Pizza Hut telah menggabungkan beberapa ikon restoran makanan segera di Malaysia yang turut sama pernah mempromosikan menu Nasi Lemak mereka tersendiri.

Biarpun masing-masing bersaing, namun menu Nasi Lemak ini berjaya menyatukan semua sekaligus melambangkan sebuah kesatuan. Sebagai contoh; McD dengan ciptaan “Burger Nasi Lemak” mereka dan Marrybrown pula dengan “Ais Krim Nasi Lemak”, serta banyak lagi.

Kempen ini akan berlangsung sehingga 31 Ogos bagi meraikan perpaduan kebudayaan rakyat Malaysia yang telah lama menjadi kebanggaan negara.

Dicipta oleh bahagian Teknologi Inovasi Makanan Pizza Hut Malaysia, piza Nasi Lemak ini merupakan gabungan piza kegemaran semua dipadankan dengan topping ayam rangup dan sambal enak serta elemen-elemen ‘perlu-ada’ dalam hidangan Nasi Lemak seperti ikan bilis, kacang tanah dan timun. Piza ini terus menguja selera dengan poket keemasan dipenuhi dengan ayam perap santan dan limpahan keju. Piza ini semestinya harus dicuba oleh semua penggemar Nasi Lemak!

Untuk yang ingin mendapatkannya, anda boleh menikmati piza Nasi Lemak Pizza secara ala carte pada harga RM38.90 dan juga melalui pelbagai hidangan kombo pada harga bermula dari RM40.90. Turut diperkenalkan untuk melengkapkan hidangan piza baru ini adalah minuman Soda Bandung yang merupakan olahan Sirap Bandung klasik dengan rasa soda.

Sebagai info, Pizza Hut telah membuka servis makan-di-restorannya bermula 1 Jun
lalu, menjanjikan pelanggan dengan pengalaman makan-di-restoran tanpa rasa ragu-ragu
atau bimbang.  Promosi piza Nasi Lemak boleh didapati di semua cawangan Pizza Hut bermula dari 15 Jun hingga 31 Ogos 2020 untuk khidmat makan-di-restoran, penghantaran dan juga bawa pulang sementara stok masih ada.  Untuk maklumat lebih lanjut, sila layari
www.pizzahut.com.my

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terlalu Bersedih, Ipar Sushant Singh Meninggal Dunia Di Hari Pengebumian

Berita sedih menyelubungi keluarga mendiang Sushant Singh Rajput. Adik ipar, isteri sepupu Sushant, Sudha Devi, meninggal dunia.

Dipetik dari DNAINDIA, Sudha Devi meninggal dunia kerana tidak dapat menerima kematian Sushant Singh. Dia meninggal ketika Sushant Singh dikebumikan pada hari Isnin (15/6) di Mumbai.

Menurut sumber terdekat, Sudha Devi melakukan mogok makan setelah mendengar bahawa Sushant Singh telah meninggal dunia.

Pada hari Ahad 14 Jun yang lalu, Sushant Singh Rajput, pelakon terkenal India ditemui mati di rumahnya di wilayah Bandra, Mumbai pada hari Ahad.

Sushant ditemui mati digantung di rumahnya lima hari selepas pengurus Disha Salian membunuh diri dengan melompat dari bangunan tingkat 14 di Malad, Mumbai. Sushant Singh terkenal dalam beberapa filem terkenal seperti PK, Drive dan Kedarnath.


“Kami Yang Akan Ke Sana”- Nourul Depp Bakal Pindah Negara?

Baru-baru ini, penyanyi Nourul Depp mencuri perhatian apabila video yang dikongsinya di laman Instagram menjadi bualan peminat setelah dia meluahkan rasa terkilan kerana ditengking oleh seorang pegawai polis di Lapangan Terbang Antarangsa Kuala Lumpur (KLIA).

A post shared by N O U R U L (@nouruldepp)

Menurut Nourul, ketika itu dia ingin menghantar pulang kedua ibu bapa mentuanya,namun kecewa dengan sikap anggota beruniform tersebut yang bersikap biadap kerana mengeluarkan bahasa tidak sopan walaupun Nourul dan keluarga tidak membuat sebarang kesalahan selain patuh dengan Prosedur Operasi Standard (SOP).

Dalam perkongsian yang dibuat Nourul, tertumpu pada satu komen balas dari pengikutnya yang meluahkan rasa syukur setelah ibu bapa mertua penyanyi ini selamat tiba di negara mereka dan mengharapkan agar dapat kembali lagi di Malaysia.

Namun dalam komen balas tersebut, pelantun Kerana Terluka ini memberi bayangan bahawa seolah-olah dia dan keluarga bakal berpindah ke kampung halaman suaminya di Saint Dié Des Vosges, Perancis.

” tak tau lah bila. Mungkin dak dah kot. Kami yang akan ke sana. Tak lama nak pindah negara dah” komen Nourul

Dalam pada itu, pengikutnya meluahkan rasa terkejut dengan komen yang diberikan oleh Nourul selain turut bertanyakan jangkaan tarikh Nourul akan berpindah kelak.

Nourul telah mendirikan rumah tangga bersama usahawan Perancis, Eric Depp pada tahun 2012 dan dikurniakan tiga orang cahaya mata Zachary Depp, 6, Raphael Depp, 4 dan Isabella Depp, 1 tahun.

Sebelum itu menerusi perkahwinan bersama bekas suami, Ajai, mereka memiliki seorang anak perempuan, Ayu Nazirah, 21 tahun.


Terbaik! BoboiBoy Movie 2 Tercalon Sebagai Finalis Anugerah Antarabangsa

New York Animation Film Awards 2020 (NYAFA) antara anugerah yang ditunggu-tunggu oleh buat penerbitan animasi. Manakan tidak anugerah ini bakal menampilkan karya animasi-animasi terbaik seluruh dunia.

Tahun ini, animasi tempatan mencatat sejarah yang cukup membanggakan apabila filem animasi BoBoiBoy Movie 2 (BBM2) tercalon sebagai finalis dalam anugerah berprestij tersebut. Khabar gembira itu diumumkan menerusi satu posting terbaru penerbitan animasi itu, Monsta Official di Instagram rasmi mereka semalam.

A post shared by Monsta (@monsta.official)

Terdahulu, sekual BBM ini telah memenangi dua anugerah peringkat antarabangsa dalam kategori ‘Best Poster’ dan ‘Best Teaser Trailer’

Rata-rata peminat BBM2 membanjiri ruangan komen dengan ucapan tahniah selain turut berbangga dengan pencapaian tersebut. Untuk rekod,festival filem ini dikendalikan oleh ‘Cinematography Awards Foundation’ dan akan berlangsung secara ‘live screenings’ pada 1 Julai 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak George Floyd, Gianna Floyd Kini Menjadi Pemegang Saham Disney

Barbra Streisand adalah salah seoranga yang tersentuh dengan nasib keluarga mendiang George Floyd. Seperti diketahui, lelaki ini mati setelah lehernya ditekan dengan lutut oleh polis yang tidak bertanggungjawab selama beberapa minit.

Kematiannya sekaligus mencipta tanda pagar Black Lives Matter diseluruh media sosial. George mempunyai seorang anak perempuan bernama Gianna Floyd yang baru berusia enam tahun.

Barbra Streisand tergerak untuk membantu masa depan Gianna. Langkah yang diambilnya bukan gurauan. Barbra Streisand membeli saham Disney untuk gadis kecil ini.

A post shared by GIGI FLOYD (@giannapinkfloyd_)

Ini diketahui dari muat naik akaun Instagram atas nama gadis kecil ini. Dalam foto itu, kelihatan Gianna tersenyum dan menunjukkan sijil saham yang diterimanya.

“Terima kasih @barbrastreisand untuk pakej saya, saya sekarang menjadi pemegang saham Disney terima kasih kepada anda,” tulis kapsyen yang dimuatnaik pada hari Sabtu (13/6/2020).

Muat naik ini tidak mengandungi maklumat mengenai berapa banyak perkongsian yang diperoleh Gianna.

A post shared by Barbra Streisand (@barbrastreisand)

Menurut CNN, wakil Barbra mengesahkan muat naik ini.

“Kami mengesahkan maklumat dalam muat naik terbaru anak gadis George Floyd, Gianna, mengenai hadiah dari Barbra Streisand,” kata kenyataan itu.

Selain saham, penyanyi berusia 78 tahun itu juga memberikan Gianna dua albumnya, My Name Is Barbra dan Color Me Barbra.

Bukan hanya Barbra Streisand yang membantu masa depan gadis kecil ini. Kanye West telah menyiapkan dana pengajian untuk Gianna sebagai sebahagian dari sumbangan berjumlah AS $ 2 juta atau sekitar RM8 Juta untuk keluarga George Floyd, Ahmaud Arbery, dan Breonna Taylor.

Ahmaud Arbery ditembak mati setelah dikejar oleh dua penduduk kulit putih yang menganggap dia mirip pencuri. Sementara Breonna Taylor, mati ditembak ketika polis melakukan penggeledahan tanpa pemberitahuan.

Kematian ketiganya, yang dipercayai oleh ramai orang sebagai satu bentuk ketidakadilan terhadap orang kulit hitam di Amerika Syarikat.


Makan Ditepi Sawah! Ini Lokasi Yang Marion Caunter Kunjungi

Menyahut seruan kerajaan untuk bercuti dalam negara, baru-baru ini pengacara Marion Caunter bersama keluarga telah meluangkan masa bersama di Sekinchan, Selangor.

Menariknya mengenai percutian pendek mereka itu, kawasan tersebut dikelilingi dengan sawah padi yang sedang menguning.

A post shared by marioncaunter (@marioncaunter)

Malah mereka sempat minum petang di kawasan tersebut yang dipuji ramai kerana keindahannya. Menerusi postingnya, Marion berkata dia dan keluarga berasa cukup gembira kerana berkesempatan untuk mengunjungi kawasan tersebut. Malah dia turut berkata posting tersebut bukanlah ditaja sebaliknya pengacara ini membuat ulasan kerana tertarik dengan keindahannya.

A post shared by Ninja Private Kitchen (@ninjaprivatekitchen)

Difahamkan, kawasan yang dikunjungi oleh Marion dan keluarga adalah milik keluarga seorang jurugambar antarabangsa terkenal yang dikenali sebagai Zung. Memetik laporan Astro Awani, Zung mendapat idea setelah menggunakan pengalamannya bekerja di luar negara dan menggabungkan elemen pemandangan dan keenakan makanan laut di Sekinchan.

Bukan itu sahaja, dia juga berniat untuk membantu masyarakat di kampungnya selain membantu ekonomi pelancongan negara.Selain minum petang, Ninja Private Kitchen juga menyediakan sajian untuk sarapan pagi dan ianya perlu dibuat secara tempahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Destinasi Pelancongan Di Dunia Yang Menyimpan Mayat. Ada Berani?

Melancong bukan sekadar mengagumi keindahan tempat, tetapi juga untuk memahami kisah apa yang disimpan. Begitu juga dengan pelbagai destinasi pelancongan di dunia yang mempunyai koleksi mayat atau tengkorak. Ada tragedi, kisah sedih, dan misteri yang tidak dapat diselesaikan.

Sekiranya anda ingin jadikan percutian anda lebih bermakna, cubalah memilih lawatan yang unik. Berikut adalah beberapa destinasi pelancongan di dunia yang aneh kerana menyimpan mayat.

Sedlec Ossuary, Republik Czech, dipenuhi dengan rangka 40-70 ribu manusia. Pada abad ke-13, perkuburan itu terlalu penuh, sehingga mayat harus dipindahkan ke bawah tanah.

Sac Uayum, Mexico, dikenali sebagai gua bawah laut yang dipenuhi dengan tulang manusia. Dianggarkan bahawa manusia yang terkubur di gua ini adalah mangsa dari wabak merbahaya.

Pompeii, Itali, sebuah bandar yang lenyap kerana letusan Gunung Vesuvius. Akhirnya, semua penduduk yang mayatnya terkubur disitu. Kemudian ditemui semula pada abad ke-18.

Roopkund Lake, India, biasanya ditutupi dengan ais tebal. Apabila ais di tasik mencair, anda dapat melihat ratusan tulang muncul.

The Red Square Kremlin, Rusia, menyimpan jenazah pemimpin Soviet pertama, Vladimir Lenin. Badan asalnya dipamerkan dalam keranda kaca.

Catacombs Paris, Perancis, berasal dari ranjau yang berubah menjadi kubur, kerana kehabisan ruang. Akhirnya, tulang badan dibentuk menjadi sangat artistik.

The Hanging Coffins, Sagada, Filipina, dipenuhi dengan keranda yang dipenuhi dengan mayat yang digantung di gua atau tepi tebing.

Capuchin Crypt, Itali, mengandungi sekitar 3,700 rangka badan sami. Tengkorak disusun sedemikian rupa sebagai hiasan bilik.

Di Aseki, Papua New Guinea, anda dapat melihat mumia diletakkan di sekitar kawasan kampung. Badannya diletakkan di atas buluh, kemudian dibakar hingga kering.

Gereja Saint Bartholomew, Poland, dikenali sebagai skull chapel. Di dalamnya, terdapat tulang 24 ribu orang yang mati akibat wabak atau perang.

Itulah beberapa destinasi pelancongan dunia yang menyimpan mayat. Tidak perlu takut, lihat sisi positifnya, anda dapat memperkaya pengetahuan. Yang mana anda mahu lawati?


Dituduh Punca Kematian Sushant Singh, Salman Khan Ambil Tindakan Undang-undang

Kematian Sushant Singh Rajput yang sangat mendadak meninggalkan penderitaan yang mendalam, bukan sahaja keluarganya tetapi juga peminat yang menyayanginya. Sushant mengakhiri hidupnya pada hari Ahad, 14 Jun 2020 kerana tertekan setelah kehilangan tujuh kontrak filem dalam enam bulan.

Kematiannya menimbulkan banyak kontroversi dalam industri Bollywood. Lebih mengejutkan, nama Salman Khan dipetik menjadi salah satu penyebab kemurungan Sushant Singh Rajput. Ini kerana rumah produksi Salman pernah ‘banned’ Sushant sehingga membuatnya dia depresi dan mengakhiri hidupnya.

A post shared by Salman Khan (@beingsalmankhan)

Berita ini menjadi sensasi sehinggakan pengarah Abhinav Kashyap memuat naik kenyataan yang mengatakan bahawa kerjayanya juga disabotaj oleh keluarga pelakon berusia 54 tahun itu. Sehubungan itu, keluarga Salman Khan telah melaporkan Abhinav kepada polis.

Menurut Hindustantimes,   Abhinav Kashyap yang merupakan seorang pengarah berkongsi di Facebooknya pada hari Selasa, 16 Jun 2020. Postingnya menceritakan tentang bagaimana Arbaaz Khan, adik Salman Khan dan keluarganya mensabotaj kerjayanya setelah filem Dabangg dirilis pada tahun 2010.

Abhinav Kashyap juga mengaku dieksploitasi dan diintimidasi secara langsung oleh keluarga Khan. Ini menjadikan kesihatan mentalnya terganggu. Abhinav mengatakan bahawa Arbaaz juga berusaha untuk mengawal kariernya dan merebut projek filemnya dengan Shree Ashtavinayak Films.

Juga dalam artikelnya yang panjang, Abhinav mengatakan bahawa keluarga Salman Khan sangat licik kerana mengendalikan industri dengan pengaruh politik yang mereka miliki. Tetapi dia tidak akan menyerah seperti Sushant Singh Rajput dan akan terus berjuang untuk melihat akhir karier mereka.

“Musuh saya tajam, licik dan selalu menyerang dari belakang dan tetap tersembunyi. Tetapi yang terbaik ialah selepas 10 tahun, saya tahu siapa musuh saya. Ketahuilah bahawa mereka adalah Salim Khan, Salman Khan, Arbaaz Khan dan Sohail Khan,” tulis Abhinav.

“Keluarga Salman Khan adalah ketua ular berbisa. Mereka menggunakan wang kotor, pengaruh politik dan hubungan untuk menakut-nakutkan sesiapa dan semua orang. Sayangnya, kebenaran ada di pihak saya dan saya tidak akan menyerah seperti Sushant “Singh Rajput.

Dalam masa yang singkat, posting itu mencuri perhatian orang ramai. Ketika ditanya mengenai hal ini, Arbaaz Khan mendakwa dia tidak berkomunikasi dengan Abhinav Kashyap sejak 2012 sebelum memulakan filem Dabangg 2. Arbaaz juga mengatakan bahawa keluarganya telah mengambil tindakan undang-undang terhadap Abhinav.

Sejak kebelakangan ini Salman Khan menjadi sebutan setelah rumah produksi itu didakwa telah ‘banned’ Sushant Singh Rajput. Ucapan takziah yang ditulis oleh Salman Khan di Twitternya penuh dengan komen sinis yang menyoroti sikap Salman Khan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Cara Untuk ‘Defrost’ Lauk Yang Beku Dengan Cepat

‘Defrost’ atau mencairkan lauk yang sejuk beku kadangkala mengambil masa yang agak lama. Kadangakala untuk masak juadah tengahari, lauk dikeluarkan terlebih dahulu dari pagi supaya mudah untuk memasak.

Di sini kami kongsikan beberapa cara untuk anda defrost lauk dengan cepat menurut halaman Rasa.

Untuk anda yang memiliki microwave, dengan menggunakanya adalah salah satu cara yang sangat mudah dan cepat. Masukkan sahaja lauk termasuk barang basah seperti daging, ayam dan ikan di dalam microwave dan tekan butang defrost. Hasilnya ais akan cair dan anda boleh masak seperti sediakala.

Untuk anda yang tidak memiliki microwave, cara ini sangat mudah dan cepat. Menurut halaman Rasa, anda boleh masukkan daging di dalam bekas dan letakkan sedikit air dan cuka di dalam bekas tersebut.

Fungsi cuka adalah untuk menurunkan suhu pembekuan disamping dapat membantu menjadikan daging lebih empuk. Setelah selesai, basuh daging dan masak seperti biasa.

Menurut halaman Rasa, cara ini sangat sesuai sekiranya anda ingin mencairkan daging. Tetapi tidak sesuai untuk dilakukan kepada ikan dan ayam kerana akan menyebabkan isinya menjadi pecah dan rosak.

Caranya adalah dengan memasukkan sedikit air biasa ke dalam air mendidih di dalam bekas. Kemudian masukkan kepingan daging kedalam air ini sehingga ais cair. Pelu diingat, masa yang diambil untuk defrost daging adalah mengikut ketebalan potongan daging.

Antara cara yang paling mudah dan pantas untuk defrost daging ialah dengan mengapitkan daging dengan dua periuk besi. Periuk di bahagian atas pula diisi dengan air suhu bilik.

Cara ini memang sangat berkesan kerana periuk besi merupakan konduktor haba yang baik. Tekanan dari periuk di bahagian atas juga membantu mencepatkan kadar nyahbeku daging.

Jadi untuk anda yang masih memikirkan cara untuk defrost lauk anda, anda bolehlah mencuba teknik di atas.


Senarai 5 Jenis Rendang Mengikut Negeri. Yang Mana Paling Sedap?

Rendang memang sangat sinonim dengan sambutan Hari Raya. Satu menu hidangan yang tak akan dilupakan dan sentiasa menjadi bayangan. Tak kiralah sama ada Hari Raya Aidilfitri atau Hari Raya Aidiladha, rendang pasti akan menjadi antara menu utama selain dari ketupat dan nasi impit. Rendang bukan sahaja menjadi sajian untuk sambutan perayaan malahan rendang juga kebiasaannya akan dihidangkan di majlis-majlis keramaian, kenduri kahwin dan sebagai hidangan makan tengahari.

Tapi tahukah anda, sajian ini ada pelbagai jenis dan biasanya ia dimasak dengan cara masing-masing dan mengikut negeri yang berkenaan. Jom kita tengok antara 5 senarai rendang-rendang yang popular bagi setiap negeri.

Rendang Tok yang dikatakan berasal dari Kampung Pisang, Batu Gajah, Perak bukan sahaja digemari dan dikenali di sana, malahan ia juga amat digemari oleh pelbagai lapisan masyarakat kerana rasanya yang sangat sedap.

Nama rendang tok diambil bersempena dengan orang dulu-dulu yang memasak rendang ini dan digelar dengan nama panggilan  ‘Tok’ dan juga bagi memperingati jasa orang-orang lama dan mereka sangat arif memasak rendang tok dengan cara tradisional dan menggunakan dapur kayu.

Rendang Tok asalnya ialah dengan menggunakan daging kerbau yang lebih berurat dan manis. Tapi ia juga boleh divariasikan dengan menggunakan daging lembu malahan daging lembu juga lebih senang dicari. Rendang Tok adalah menu wajib bagi orang Perak. Setiap perayaan, rendang toklah yang akan menjadi menu utama hidangan.

Kini rendang tok sangat popular dan sudah menjadi warisan turun temurun dan tak akan lekang ditelan zaman.

Rendang Johor ni lain sikit dari negeri lain kerana ia biasanya menggunakan hati lembu yang dimasak dengan menggunakan kicap dan hati lembu juga tidak perlu dimasak terlalu lama kerana ia akan menjadi keras. Hati lembu yang dipilih juga mestilah masih kemerahan bagi mengelakkan bau yang kurang enak. Namun, bagi yang kurang menggemari hati lembu, ia boleh juga digantikan dengan daging atau ayam.

Rendang hati adalah resipi turun temurun bagi masyarakat Johor. Setiap kali perayaan, rumah terbuka atau majlis keramaian, rendang  hati kerap menjadi hidangan utama. Rendang hati sesuai dimakan dengan nasi, ketupat, lemang dan juga nasi impit.

Rendang ini yang berasal dari Negeri Sembilan yang diperkenalkan oleh masyarakat Minangkabau, maka dari situlah rendang ini dikenalai sebagai rendang minang. Biasanya proses memasak rendang minang mengambil masa yang sangat lama.

Rendang minang berbeza dari rendang biasa ialah dari bau dan rasanya dan rendang ini juga banyak menggunakan cili api. Rendang minang sesuai disajikan untuk pelbagai upacara dan perayaan.  Bagi masyarakat Negeri Sembilan, setiap kali perayaan, rendang minang pasti ada, jika tidak ada memang tak sah!

Bagi masyarakat Sarawak, rendang daging hitam adalah antara menu wajib setiap kali sambutan perayaan, kenduri dan majlis keraian. Rendang ini sesuai dimakan bersama nasi kuning, nasi putih, lemang dan kelupis. Rendang daging hitam sentiasa meniti di bibir penggemar dan resipi rendang daging hitam kini amat popular bukan sahaja di Sarawak malahan diseluruh negara. Rendang ini dimasak tanpa menggunakan santan dan rasanya sangat sedap!

Menu ini adalah warisan turun temurun dan salah satu hidangan tradisi masyarakat Bugis dan dari nenek moyang bagi penduduk di Sabah. Rendang ini sentiasa menajdi hidangan yang popular dan enak dimakan bersama nasi, pulut, lemang, ketupat nasi, buras malah roti. Rendang ini juga sesuai disajikan pada majlis-majlis kenduri, perkahwinan, doa selamat, perayaan dan sebagainya.

Terdapat 2 jenis rendang ayam lengkuas iaitu versi basah dan kering. Terpulang kepada citarasa masing-masing untuk makan yang basah atau yang kering. Rendang ini juga biasanya dimasak dengan menggunakan ayam kampung. Tapi boleh juga gunakan ayam pencen atau ayam  daging biasa. Rendang ini banyak menggunakan lengkuas dan tidak pedas.

Menu ini merupakan menu wajib di dalam kalangan masayarakat Bugis setiap kali sambutan hari raya. Menu ini juga terkenal sebagai nama ‘Nasu Likku’ bagi masyarakat disana. ‘Nasu’ bermaksud masak dan manakala ‘likku’ bermakna lengkuas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditengking Anggota Keselamatan, MAHB Mohon Maaf Kepada Nourul Depp

Baru-baru ini penyanyi Nourul Depp meluahkan rasa terkilan selepas dia ditengking oleh seorang petugas keselamatan Penerbangan (AVSEC) di Lapangan Terbang Antarabangsa Kuala Lumpur (KLIA) sewaktu ingin menghantar pulang ibu bapa mertua nya.

Susulan daripada itu,pihak Malaysia Airports Holding Berhad (MAHB) menerusi satu kenyataan di laman Facebook mereka telah memohon maaf kepada Nourul dan keluarga atas layanan buruk yang diterimanya. Dalam kenyataan itu, MAHB memaklumkan mereka telah mengambil tindakan tatatertib ke atas petugas berkenaan dan sama sekali tidak akan membiarkan sikap seperti itu wujud di kalangan kakitangan mereka.

Dedah MAHB, setelah menerima maklumat mengenai kejadian tersebut, pihaknya telah menjalankan siasatan segera seperti yang dilaporkan dan turut merasa kesal.

For me, for you. For our MALAYSIA 🇲🇾 untuk orang kita yang seawalnya kenal akan KESOPANAN & KESUSILAAN . Ingat tu. Malaysia ini hebat kerana kesopanan dan kehebatan kita yang humble tapi proud of our country . Right attitude will make people respect and LOVE you more . SPREAD LOVE 💓. . #ralat #malaysiaisbetterthanthat . Thank you @malaysiaairports for taking an action and please make sure everyone attend the kesopanan training (i dont know what you call it) again and again to remind them how important to be NICE to ALL. Not only to certain people. But ALL. . Thank you again. 🙏🏻 . P/s : typo : once or twice not one 🙏🏻

A post shared by  N O U R U L (@nouruldepp) on Jun 16, 2020 at 11:27pm PDT

Dalam perkembangan lain, pelantun Kerana Terluka ini menerusi laman Instagram nya memaklumkan bahawa hikmah kejadian ini adalah buat semua termasuk dirinya. Malah, dia turut mengingatkan orang ramai mengenai salah satu rukun negara, ‘Kesopanan dan Kesusilaan’ yang perlu diamalkan. Di kesempatan itu, Nourul berterima kasih kepada MAHB kerana mengambil tindakan yang sewajarnya.


4 Fakta Kisah Hubungan Terlarang Shah Rukh Khan dan Priyanka Chopra

Sebelum ini Shah Rukh Khan dan Priyanka Chopra pernah beberapa kali terkait dengan kontroversi panas. Ada khabar angin mengatakan Priyanka sebagai orang ketiga dalam keluarga Shah Rukh Khan (SRK) dengan Gauri Khan. Sedar akan kontroversi ini, Shah Rukh Khan lantas memberikan respon.

Dia bahkan mendedahkan mengenai hubungannya dengan Priyanka setelah berita mengenai hubungan ini terus berleluasa. Namun kenyataan SRK itu bertentangan dengan sikap Gauri Khan.

SRK dan Priyanka dikhabarkan terlibat dalam hubungan terlarang. Kedua-duanya dikatakan telah menjalin persahabatan yang lebih kuat di belakang isteri SRK, Gauri Khan. Diketahui, SRK dan Priyanka semakin dekat ketika mereka terlibat dalam penggambaran filem Don yang dirilis pada tahun 2006.

Pada masa itu sebuah laporan mengatakan bahawa kedua-duanya dilihat meluangkan masa bersama hingga jam 3 pagi di pejabat SRK.

Bagaimanapun, SRK dan Priyanka berpendapat bahawa hubungan akrab mereka hanya untuk latihan dalam filem.

Sekali lagi kontroversi tercetus pada pertengahn tahun 2017, dimana  Priyanka didapati memakai jaket yang sama dengan Shah Rukh Khan.

Dipetik dari Bollywoodshaadis, dalam satu acara, Priyanka mengatakan bahawa jaket itu adalah milik bekas kekasih yang tertinggal di rumahnya. Ini juga menguatkan tuduhan mengenai berita hubungan sulit mereka.

Dipetik dari Bollyworm, SRK pernah menyanyikan lagu untuk Priyanka di Anugerah NDTV Indian of the Year. Lagu yang dinyanyikan oleh SRK mengandungi kata-kata, ” Marry Me? (Kahwini dengan saya?)” dan SRK juga memanggil Priyanka sebagai ‘sweetheart (kekasih)’. Bukan itu sahaja, malah SRK memberikan ciuman kepada Priyanka.

Ketika ditanya mengenaik kahabr angin ini, Shah Rukh Khan juga mengaku sedih. Ini kerana, berita ini telah merosakkan persahabatannya dengan Priyanka. Sebenarnya, keakraban mereka hanya sebagai kawan.

Pelakon berusia 54 tahun itu mengatakan bahawa Priyanka Chopra sebagai rakan terdekatnya.

“Saya benar-benar minta maaf, bukan kerana apa yang telah saya lakukan, tetapi hakikat bahawa dia adalah kawan saya. Dia adalah salah satu rakan rapat saya. Kadang-kadang saya terasa dari khabar angin ini dan membuatkan saya terpaksa mundur dari dia. Sebenarnya ia boleh merosakkan hubungan kami ketika bekerjasama,” kata SRK, yang dipetik oleh Murai MY dari Bollywoodshaadis

“Dia adalah gadis kecil yang memulakan kariernya dari Miss India atau Miss World. Saya tidak ingat. Kami telah berkongsi detik-detik indah di layar, sebagai rakan. Sayang dan sedih bagi saya bahawa persahabatan ini menjadi sedikit rosak,” sambungnya.

Namun jawapan Shah Rukh Khan bertentangan dengan sikap Gauri Khan. Dilaporkan oleh IBT News,  bahawa ibu tiga anak itu telah mengeluarkan Priyanka dari senarai rakan-rakan baiknya. Sedangkan sebelumnya, Gauri dan Priyanka dan Suzzane Khan sangat dekat. Ketiganya sering dilihat hadir bersama di sebuah majlis.

Malah, dilaporkan, Gauri Khan juga melarang suaminya bermain filem dengan bintang bersama Priyanka Chopra. Ini terbukti, setelah Don 2 pada tahun 2011, Shah Rukh Khan dan Priyanka Chopra tidak pernah terlibat lagi dalam filem yang sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Instagram Digodam, Mathni Razak Luah Rasa Terkilan

Nasib kurang baik menimpa pelakon, Mathni Razak apabila dia memaklumkan akaun Instagram miliknya digodam. Menurut Mathni atau nama sebenarnya Ahmad Mathni Abd Razak, 31 ketika dihubungi Murai.my berkata kejadian tersebut hanya disedarinya semalam apabila mendapat notifikasi daripada pihak yang tidak dikenali.

Jelasnya lagi, sebelum ini dia telah mendapat beberapa notifikasi daripada pihak yang sama dipercayai penggodam dan telah mengabaikannya. Namun siapa sangka, nasibnya kali ini kurang bernasib baik menyebabkan dia hilang serta merta akaun tersebut. Akui rasa terkilan, jelas Mathni bukanlah soal jumlah pengikut mahupun populariti yang menjadi keutaaman.Sebaliknya kerana usahanya membina nama selama ini selain turut mempromosikan beberapa perniagaan miliknya menerusi medium tersebut.

“Harapan saya sebenarnya kalau boleh memang nak dapatkan semula akaun tersebut. Walaupun jumlah pengikut tidaklah ramai tetapi usaha untuk mencipta nama itu bukanlah mudah” kata Mathni

Biarpun begitu, pelakon yang terkenal menerusi drama Nur ini tidak berputus asa begitu sahaja. Sebaliknya, dia telah wujudkan akaun Instagram baharu buat perkongsian rakan-rakan dan juga peminat.

Terdahulu, beberapa orang selebriti terkenal seperti Dato Sri Siti Nurhaliza, Siti Sarah, Andy Bernadee dan beberapa orang selebriti lain turut melaporkan bahawa akaun Instagram mereka hampir digodam oleh pihak tertentu.


Ringan & Bergaya! Ini Pandang Pertama Huawei Nova 7 SE

Huawei Malaysia baru saja melancarkan telefon pintar terbarunya Huawei Nova 7 SE. Bermula jualan pada 19 Jun ini,  Huawei Nova 7 SE mampu dimiliki dengan harga RM1,499 untuk varian 8GB / 128GB  di Huawei Store. Tidak hanya itu, setiap pembelian akan menerima hadiah percuma yang bernilai RM1,256.

Pandangan kali pertama Huawei Nova 7 SE, ia sememangnya kena dengan jiwa anak muda. Ini adalah pesaing telefon pintar kelas pertengahan yang meyakinkan yang tidak hanya terlihat hebat, tetapi kemampuannya di luar dugaan. Jom, layan ‘unboxing’ dan impresi awal kami tentang telefon pintar ini.

Nova 7 SE tiba dengan kotak kadbod putih yang sama yang biasanya dihantar oleh Huawei dengan peranti mereka. Kotak, seperti biasa, sederhana dan mempunyai nama jenama dan model syarikat yang dicetak di atasnya.

Ia juga mempunyai kawasan kecil di bahagian bawah yang mempromosikan penggunaan platform aplikasi AppGallery Huawei, kerana Nova 7 SE tidak dilengkapi dengan aplikasi Google dan Perkhidmatan Mudah Alih Google yang telah dipasang sebelumnya.

Rata-rata peminat Huawei sudah mengetahuinya,  telefon pintar Huawei kini tanpa Google. Namun ia tidaklah menjadi masalah besar kerana aplikasi AppGallery boleh menyelesaikan segalanya.

Anda masih boleh memasang aplikasi seperti Facebook, Messenger, Instagram, Twitter, Netflix, dan banyak lagi aplikasi di Huawei yang lebih baru tanpa melalui Play Store. Beberapa permainan yang paling popular untuk peranti mudah alih seperti Fortnite, PUBG Mobile, dan Mobile Legends berjalan lancar di Nova 7 SE dan unit lain juga.

Perisian MeeTime Huawei juga terpasang di telefon pintar. Sekiranya anda tidak biasa, ia adalah aplikasi sembang video yang dapat diakses melalui aplikasi Telefon. Tidak seperti kebanyakan perkhidmatan serupa yang lain, MeeTime menawarkan kualiti gambar hingga 1080p dan kemampuan untuk berkongsi skrin anda dengan orang yang berada didalam video.

Kandungan di dalam kotak adalah standard, dengan dilengkapi sarung silikon, 40-watt Huawei SuperCharge power adapter disertakan dengan telefon bimbit. Hebatnya Nova 7 SE menyokong kadar pengecasan maksimum yang biasanya melekat pada peranti flagship.

Menariknya, 40-watt Huawei SuperCharge power adapter ini mampu mengecas bateri 4,000mAh ini hingga 70% dalam 30 minit. Mengagumkan! Sementara itu, sarung silikon yang tersedia mudah dipasang pada telefon pintar. Ia memiliki potongan yang tepat untuk port, butang, dan sensor cap jari yang dipasang di sisi telefon pintar.

Bila dipegang, memang ringan dan terasa selesa di dalam genggaman tangan. Kepada kaki main game tu, anda memegang peranti ini dengan satu tangan dan bermain permainan.

Huawei menawarkan Nova 7 SE 5G dalam tiga varian warna – Space Silver, Midsummer Purple dan Crush Green.  Reka bentuk kaca 3D di bahagian belakang yang menjadikannya sedikit melengkung untuk cengkaman yang selesa.

Ini hal paling di beri perhatian! Di bahagian belakang, anda akan menemui 4 lensa kamera. Kamera utama 64MP, lensa sudut ultra lebar 8MP, lensa makro 2MP dan lensa bokeh 2MP. Enam puluh empat megapiksel adalah resolusi tertinggi yang pernah ditawarkan dalam telefon bimbit Huawei di pasaran tempatan.

Di tempat lain, kamera depan Huawei Nova 7 SE 5G dilengkapi dengan sensor 16 megapiksel yang besar dan menyokong Super Night Selfie 2.0 Huawei untuk gambar yang lebih terang dan lebih jelas dalam cahaya rendah.

Siri HUAWEI nova 7 SE baru ini juga menyokong Dual-View Video Mode yang memanfaatkan sepenuhnya kamera depan dan belakang untuk merakam momen di kedua-dua bahagian.

Kamera belakang yang merangkumi lensa makro pula membolehkan gambar jarak dekat diambil sekali gus pengguna dapat merakam detik indah dalam kehidupan seharian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lebih 10 Wanita Mengaku Jadi Mangsa Cabul Pengasas Englishjer, Abd Qayyum

Nama pengasas akaun twitter Englishjer, Abd Qayyum Jumadi menjadi sebutan di media sosial. Ia bukan kerana pembelajaran dan maklumat tentang bahasa Inggeris tetapi mengenai tuduhan melakukan pencabulan seksual.

Sebuah akaun twitter dengan nama @uu1iu, telah mendedahkan beberapa perkongsian cerita dari lebih 10 orang wanita yang menjadi mangsa. Rata-rata mereka berkongsi nasib yang sama di mana pernah menjadi mangsa cabul Qayyum sejak beberapa tahun yang lalu.

Salah seorang mangsa berusia 21 tahun mendedahkan, Qayyum juga pernah merakam aksi seks yang dilakukan bersama tanpa meminta izin.

Selain itu, terdapat juga pengakuan dari seorang wanita yang mendakwa, Qayyum melakukan pencabulan seks di tempat kerja. Berbagai-bagai kisah yang memalukan telah diceritakan oleh kesemua mangsa di platform tersebut.

Anon #6. 2013. This behavior has been going on since at least 7 years ago. I want yall to remember that he called all this “boring”, while real women have suffered bc of his mistreatment. Remember it. pic.twitter.com/Y3u0LmB30Q

— 💫 uwuliu 💫 *TRIGGERING CONTENT WARNING* (@uu1iu) June 16, 2020

Anon #14: Sexual misconduct, RECORDING SEX ACTS WITHOUT CONSENT pic.twitter.com/7OfodBwXre

— 💫 uwuliu 💫 *TRIGGERING CONTENT WARNING* (@uu1iu) June 17, 2020

Dalam pada itu, di laman twitternya, Qayyum memohon maaf maaf secara terbuka kesilapannya pada masa lampau. Menurutnya, dia sedang menjadi seseorang yang lebih baik dan cuba membetulkan apa yang kesalahan yang dibuat terhadap irang yang disakiti.

Sehingga artikel ini ditulis, tiada lagi berita mengenai laporan polis dibuat oleh mangsa. Namun rata-rata netizen sangat terkejut dengan sikap Qayyum dan mahu tindakan undang-undang diambil jika dia ternyata bersalah.

Terbaru, Ketua Projek Englishjer telah mengeluarkan sebuah kenyataan rasmi, di mana mereka telah mengambil keputusan untuk menutup akaun sosial media dan laman sesawang rasmi dalam masa 3 hari.

Englishjer ialah sebuah inisiatif media sosial oleh belia yang cuba untuk merapatkan jurang pendidikan di Malaysia dengan menjadikan proses pembelajaran Bahasa Inggeris lebih santai dan mudah.

Qayyum merupakan graduan jurusan Undang-Undang dari Universiti Malaya (UM) pada tahun 2014. Dia pernah dianugerahkan penghargaan Augustman’s Man of the Year pada tahun 2016 kerana kerjanya dalam bidang pendidikan. Kebanyakan pengikutnya bukan sahaja terdiri daripada remaja dan pelajar sekolah, malah golongan professional termasuk selebriti turut sama berinteraksi dalam setiap perbincangan yang diutarakan.


7 Lokasi Air Terjun Di Sekitar Kuala Lumpur Dan Selangor Untuk Anda Cuba

Memandangkan cuaca yang agak panas semenjak dua menjak ini, ramai antara kita mencari idea untuk pergi roadtrip yang dapat menyegarkan.

Salah satunya adalah mengunjungi kawasan air terjun. Sedar mahupun tidak, sekitar Lembah Klang juga mempunyai air terjun yang dapat memberikan kesegaran kepada anda.

Air Terjun Chilling merupakan salah satu air terjun paling popular dan menakjubkan di Selangor. Terletak 21 kilometer dari Kuala Kubu Bharu, air terjun di sini menjanjikan suasana yang menakjubkan di mana terdapat tiga air terjun menegak yang mengagumkan. Sama ada anda seorang pencinta alam atau tidak, keindahan air terjun di sini pasti akan membuatkan anda terpesona.

Terletak di antara Kuala Lumpur dan Rawang, air terjun tujuh tingkat ini adalah tempat yang tepat untuk anda bersantai bersama keluarga dan rakan-rakan. Terdapat tujuh tingkat untuk air terjun di sini dan semuanya dengan tahap kesukaran yang berbeza-beza.

Jauh di dalam daerah Gombak, di sinilah anda akan menemui Air Terjun Sungai Pisang yang indah. Di sini anda memerlukan hampir satu jam untuk menuju ke air terjun. Apa yang menariknya anda akan menjumpai terowong berkembar semasa perjalanan ke air terjun!

Bertempat di Taman Negeri Selangor, air terjun ini merupakan salah satu air terjun terdekat dari Kuala Lumpur yang juga mudah diakses dengan kereta. Di sini anda boleh mendaki ke atas puncak air terjun dengan menikmati keindahan sekitar Sungai Gabai.

Terletak di daerah Hulu Langat, Hutan Lipur Sungai Tekala adalah tempat yang sesuai untuk anda berkelah, berkhemah dan tempat trekking yang sempurna. Di sini terdapat kemudahan asas untuk kemudahan pengunjung. Untuk anda yang ingin membawa ahli keluarga, ini adalah tempat yang paling sesuai.

Juga dikenali sebagai Templer Kai, Air Terjun Serendah terletak 3 kilometer dari sebuah perkampungan orang asli yang disebut “Perkampungan Orang Asli Serendah” di mana anda akan dapat melihat gaya hidup mereka ketika memasuki kampung ini. Walaupun air terjun kelihatan kecil dan cetek, tetapi kawasan ini bagus untuk berkelah dan berenang bersama kelaurga.

Untuk sampai ke air terjun ini, anda perlu menggunakan sedikit tenaga dengan mendaki bukit. Tetapi jangan risau, perjalanannya cukup mudah. Laluan yang menuju ke Lata Medang dilindungi dengan tanaman hijau yang indah dan menakjubkan yang akan memberikan kesegaran kepada anda.

Jadi tanpa memerlukan belanja yang besar dan memakan masa yang lama, anda boleh dapatkan air terjun hanya di sekitar Lembah Klang sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Telah Lama Berhajat”- Neelofa Umumkan Pertubuhan Kebajikan Pertama

Usahawan dan selebriti popular tanah air, Neelofa semalam mengumumkan pertubuhan kebajikan pertamanya, Pertubuhan Kasih Neelofa.

Merupakan idea yang telah tercetus beberapa tahun lalu, pengusaha jenama pakaian Naelofar itu melihat Pertubuhan Kasih Neelofa sebagai platform terbaik untuknya terlibat dengan masyarakat secara total.

“Sejujurnya, saya telah lama berhajat untuk membangunkan sebuah demi membantu golongan yang memerlukan. Namun, saya tidak mahu ia berjalan tanpa melibatkan saya secara keseluruhan. Saya mahu memberi fokus seratus peratus dan benar-benar mendalami masalah yang dihadapi oleh masyarakat.

“Sebagai contoh, jika saya terlihat seseorang yang memerlukan bantuan di Twitter, saya akan cuba mendekati individu tersebut dan terus berhubung dengannya. Saya mahukan pendekatan seperti itu,” kongsi Neelofa menerusi edaran pihak media.

Dibangunkan untuk membantu masyarakat dengan pemberian sumbangan secara konsisten serta menyeluruh, Pertubuhan Kasih Neelofa merangkumi 3 teras utama. Menurut Neelofa, 3 teras tersebut adalah teras Keagamaan, Kemasyarakatan dan Bantuan Untuk Golongan Kurang Bernasib Baik.

“Teras Keagamaan meliputi apa sahaja aktiviti seperti program keilmuan dan program keagamaan. Sementara itu, untuk teras Kemasyarakatan, kami akan cuba mendekati komuniti dengan melaksanakan program-program bersama tenaga kerja Pertubuhan Kasih Neelofa dan para sukarelawan.”.

“Bagi teras Bantuan Untuk Golongan Kurang Bernasib Baik pula, kami memfokuskan kepada mereka yang terpinggir dan kurang berkemampuan seperti asnaf, ibu tunggal dan anak yatim. Kami akan cuba mendekati golongan ini dengan lebih rapat, mendengar keluhan dan masalah mereka, dan kemudia cuba menyelesaikan atau meringankan beban melalui bentuk sumbangan atau penganjuran aktiviti-aktiviti amal,” katanya.

Tambah Neelofa, menerusi Pertubuhan Kasih Neelofa ini, tiada mana-mana pihak akan ketinggalan dan dia akan cuba untuk membantu semua.

Jelasnya lagi, dia akan turut menubuhkan Syarikat Kasih Neelofa Resources, iaitu sebuah entiti yang berfungsi untuk menjana pendapatan untuk menggerakan Pertubuhan Kasih Neelofa.

“Kasih Neelofa Resources merupakan sebuah platform yang boleh dijadikan sebagai medium untuk menjual pelbagai item untuk pengguna, dan keuntungan daripada hasil semua jualan akan disalurkan sepenuhnya ke dalam tabung pertubuhan.

“Selain itu, inisiatif ini juga dapat memberi galakan kepada mereka di luar sana yang berkemampuan untuk sama-sama menyumbang dan membantu golongan yang memerlukan,”

Sebagai info, pertubuhan ini akan diterajui bersama ibu, ibu saudara dan Ustaz Azam. Pertubuhan Kasih Neelofa ini juga merupakan pertubuhan peringkat kebangsaan.

Sempena dengan kedatangan Hari Raya Aidiladha nanti, Qurban Kasih Neelofa adalah aktiviti pertama yang akan dilancarkan di bawah Pertubuhan Kasih Neelofa. Program ini memberi peluang kepada individu yang ingin melaksanakan ibadah korban dengan mudah disamping memberi ilmu pengetahuan kepada ramai orang yang mungkin tidak tahu tentang proses untuk melaksanakan ibadah korban secara berhemah dan betul.

“Menerusi program Qurban Kasih Neelofa ini, kami berharap agar dapat memudahkan proses golongan yang ingin melaksanakan ibadah korban. Menerusi program ini juga, kami berharap ia dapat menambah ilmu orang ramai tentang kepentingan dan kebaikan ibadah korban dalam kalangan umat Islam,”

“Banyak aktiviti lain yang dirangka oleh pihak Pertubuhan Kasih Neelofa. Tetapi, kami akan umumkan satu persatu pada masa akan datang,”

“Bukan mudah untuk menguruskan pertubuhan, lebih-lebih lagi yang melibatkan wang kebajikan dan derma daripada orang ramai. Ia merupakan satu amanah yang sangat besar.

“Saya berharap agar orang awam memberikan kepercayaan kepada saya dan sama-sama menjadikan Pertubuhan Kasih Neelofa ini sebagai platform untuk semua,” kata Neelofa sebagai penutup bicara.

Neelofa berharap agar inisiatifnya untuk membantu golongan yang memerlukan menerusi penubuhan Pertubuhan Kasih Neelofa dapat diterima baik dalam kalangan orang ramai

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Trending Di Twitter! Isteri Angkasawan Negara Hamil Anak Kembar Kedua

Ketika ini, nama isteri kepada angkasawan negara, Datuk Dr Sheikh Muszaphar Shukor iaitu Datin Dr. Halina trending di tangga teratas laman Twitter.

A post shared by Dr Sheikh Muszaphar Shukor (@drsheikhmuszaphar)

Ini berikutan pengumuman khabar gembira yang diumumkan oleh Dr Sheikh menerusi laman Instagram nya yang mana isterinya kini disahkan hamil 13 minggu. Lebih menggembirakan, pasangan itu juga bakal menimang sepasang lagi cahaya mata kembar selepas anak ketiga mereka yang juga merupakan pasangan kembar.

Kongsi idola rakyat Malaysia itu, Dr Sheikh mendedahkan proses kehamilan Dr Halina kali ini lebih mencabar berbanding sebelum ini apatah lagi isterinya telah berkhidmat sebagai petugas barisan hadapan bagi merawat pesakit Covid-19.

Berkesempatan untuk memberikan kata-kata semangat buat Dr.Halina, Dr Sheikh mengharapkan agar isterinya terus kuat dan mampu bertahan sepanjang kehamilan ini.

Rata-rata pengikut membanjiri ruangan komen dengan ucapan tahniah selain mendoakan agar kehamilan tersebut dipermudahkan dan berada dalam keadaan selamat. Pasangan ini telah mendirikan rumah tangga pada sekitar 2010. Hasil perkahwinan mereka dikurniakan empat cahaya mata iaitu Sophea Isabella dan Sophea Natasha serta pasangan kembar lelaki, Sheikh Adam dan Sheikh Noah.


Tahniah! Mia Ahmad Selamat Timang Anak Kedua

Selama menantikan detik tibanya kelahiran kedua anak pasangan ini, akhirnya semalam pelakon Mia Ahmad telah selamat melahirkan seorang cahaya mata.

Berita gembira itu dikongsikan sendiri oleh suaminya yang juga merupakan pemain bola sepak Johor Darul Takzim (JDT), Mohd Izham Tarmizi menerusi Insta-story nya.

“Salam…Alhamdulillah, isteri saya selamat melahirkan anak kedua kami pada jam 5.20 petang tadi (semalam).

“Terima kasih atas doa kalian semua,” tulis Izham ringkas

Sebelum itu, Mia telah berkongsi sebuah foto di laman Instagram nya yang memperlihatkan dia berada di katil sebuah hospital dipercayai sebagai persediaan untuk bersalin. Bagaimanapun, pasangan ini tidak mendedahkan jantina anak kedua mereka.

Mia dan Izham telah mendirikan rumah tangga pada 13 Januari 2017 dan dikurniakan seorang cahaya mata lelaki, Sayf Issa pada 28 September 2018.


7 Artis Hollywood Ini ‘Taste’ Dengan Orang Arab, Ada Yang Rela Peluk Islam!

Rata-rata peminat sudah mengetahui, artis kacak Zayn Malik menjalin hubungan dengan wanita keturunan Arab iaitu Gigi Hadid. Namun, bukan hanya Zayn yang mempunyai hubungan istimewa dengan orang Arab. Beberapa selebriti Hollywood ini juga telah menunjukkan keakraban mereka dengan seseorang dari negara itu.

Dengan daya tarikan yang tersendiri, hubungan mereka juga dikatakan bertahan lama selama beberapa tahun. Nak tahu siapa, jom lihat dari rangkuman oleh Murai MY.

Britney Spears kini menjalinkan hubungan istimewa bersama Sam Asghari. Mereka berdua dilihat sibuk melakukan pelbagai jenis latihan kecergasan dan berkongsi di laman Instagram. Adalah diketahui bahawa Sam adalah pelatih kecergasan berdarah Iran. Pasangan ini juga nampak serasi apabila kedua-duanya mempunyai makanan kegemaran yang sama, Sushi.

Siapa tak kenal dengan model terlajak seksi ni! Kourtney Kardashian dikatakan bercinta dengan bekas peninju Algeria, Younes Bendjima pada tahun 2017. Namun, pada bulan Disember 2019 bekas kekasihnya itu dilaporkan kembali dekat dengan Kourtney. Malah mereka terlihat bersama dalam foto perayaan Krismas. Bukan hanya itu, pada bulan Ramadhan yang lalu, Kourtney mengucapkan salam Ramadan kepada Younes.

Penyanyi yang pernah disamakan dengan wajah pelawak Shaiful kumpulan Zero ini, pernah bercinta dengan Hassan Jameel selama tiga tahun. Namun, hubungan mereka telah gagal pada Januari 2020 dan hingga kini Rihanna belum dilaporkan belum ada kekasih baru. Hassan dilahirkan di Arab Saudi dan dia adalah seorang jutawan terkenal. Ketika masih bercinta, Hassan sangat memperhatikan Rihanna dan selalu melindunginya seperti pengawal peribadi.

Zayn Malik telah menjalin hubungan cinta dengan Gigi Hadid selama bertahun-tahun. Malah, pasangan ini juga sedang menunggu kelahiran anak pertama mereka yang dikhabarkan akan dilahirkan pada bulan September.

Diketahui bahawa Gigi mempunyai darah Palestin dan dia sering menyuarakan sokongannya terhadap masalah yang dihadapi oleh rakyat Palestin. Malah, Gigi juga pernah hadir di majalah Vogue Arabia untuk temu ramah yang berkaitan dengan konflik Palestin.

Janet Jackson telah berkahwin dan dikurniakan dua orang anak bersama Wissam Al Mana. Diketahui bahawa Wissam adalah ahli perniagaan Qatar dan melamar Janet hanya dua tahun setelah mereka bertemu. Tetapi sayangnya, pasangan itu terpaksa berpisah setelah lima tahun berkahwin.

Lindsay Lohan telah menunjukkan minat dan kecintaan terhadap Islam setelah dia bercinta dengan seorang lelaki Arab Saudi. Malah, dia juga menghabiskan lebih banyak masa di Timur Tengah dan mempunyai banyak rakan Muslim.

“Rakan karib saya adalah orang Saudi. “Dia memberi saya salinan Al-Quran dan saya membawanya ke New York kerana saya belajar,” kata Lindsay, yang dipetik oleh Murai MY dari About Her pada 2 Jun 2020.

George Clooney berkahwin dengan peguam Lubnan-Britain, Amal Alamuddin pada tahun 2014. Pelakon Batman & Robin juga dikurniakan kembar bernama Amal dan Talia. Hingga kini, George masih aktif dalam dunia hiburan dan dia baru sahaja menyuarakan anti-perkauman atas kematian George Floyd.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.